Η ΞΕΝΑΓΗΣΗ ΣΤΟ ΕΠΑΝΩ ΚΑΣΤΡΟ ΦΑΝΕΡΩΜΕΝΗΣ\nΜε μεγάλη επιτυχία ολοκληρώθηκε, για δεύτερη συνεχή χρονιά, η ανοικτή αρχαιολογική ξενάγηση στο Επάνω Κάστρο της Φανερωμένης. Παρά τις ελαφρά αντίξοες καιρικές συνθήκες, αρκετός κόσμος όλων των ηλικιών ανταποκρίθηκε στο κάλεσμα της Κοινωνικής Συνεταιριστικής Επιχείρησης Άνδρου και προσήλθε στην ξενάγηση.\nΟ Δρ. βυζαντινής αρχαιολογίας κ. Γιώργος Τσιμπούκης, μέλος της επιστημονικής ομάδας των ανασκαφών, παρουσίασε συνοπτικά το ιστορικό των ανασκαφών, στις οποίες επικεφαλής είναι η Ανδριώτισσα κ. Ελένη Δεληγιάννη-Δωρή, τ. επίκουρη καθηγήτρια βυζαντινής αρχαιολογίας στο Πανεπιστήμιο Αθηνών, αναφέρθηκε στη σημασία του Κάστρου και στη συνέχεια μας ξενάγησε στον αρχαιολογικό χώρο, στον οποίο πρόσφατα τοποθετήθηκαν τέσσερις επεξηγηματικές πινακίδες. Οι πινακίδες, που περιέχουν κείμενα στα ελληνικά και στα αγγλικά, έχουν τοποθετηθεί κατά μήκος της διαδρομής των επισκεπτών και εστιάζουν σε σημαντικά σημεία του Κάστρου, παραθέτοντας προς διευκόλυνση του επισκέπτη φωτογραφικό υλικό και σχέδια.\nΜετά το πέρας της ξενάγησης, στην οποία παρόντες ήταν, μεταξύ άλλων, η Εντεταλμένη Δημοτική Σύμβουλος Τουρισμού και Ανάπτυξης κ. Ελένη Πολίτου και ο Δημοτικός Σύμβουλος κ. Ιωάννης Καπάκης, προσφέρθηκαν γλυκίσματα από μέλη της ΚοινΣΕπ Άνδρου.\nΗ ΚοινΣΕπ Άνδρου ευχαριστεί θερμά τους συμμετέχοντες, το Εκκλησιαστικό Συμβούλιο Κοχύλου, που και εφέτος στήριξε τη συγκεκριμένη δράση, καθώς και τον Δρ. Γιώργο Τσιμπούκη, που ευγενικά ανταποκρίθηκε στο κάλεσμά μας.\nΗ Κοινωνική Συνεταιριστική Επιχείρηση Άνδρου σας προσκαλεί στην Ανοιχτή Ξενάγηση που θα γίνει στο Επάνω Κάστρο της Φανερωμένης κοντά στο χωριό Κοχύλου, το Σάββατο 12 Σεπτεμβρίου 2015.\nΗ ξενάγηση θα γίνει από τον Δρ. Γιώργο Τσιμπούκη, αρχαιολόγο - μέλος της ομάδας των αρχαιολογικών ανασκαφών.\nΗ εκδήλωση θα ξεκινήσει στις 18.30 από το προαύλιο του Ι.Ν. Παναγίας Φανερωμένης.\nΟ Ναυτικός Όμιλος Κορθίου Άνδρου (ΝΟΚΑ) και η Κοινωνική Συνεταιριστική Επιχείρηση Άνδρου (Άνδρος Κοιν.Σ.Επ.) διοργανώνουν ένα άκρως καλοκαιρινό Reggae Party με την Anna Mystic!\nΤο πάρτυ θα γίνει την Πέμπτη 19 Αυγούστου στις 22:00, δίπλα στη θάλασσα, στο χώρο του ΝΟΚΑ, που βρίσκετε στη παραλία του Όρμου Κορθίου.\nΚουκλοθέατρο με τη Βούλα Κούρου\nΗ Κοινωνική Συνεταιριστική Επιχείρηση Άνδρου σας προσκαλεί στη παράσταση κουκλοθεάτρου "Μικρές Κωμικές Ιστορίες", με την κουκλοπαίχτρια, σκηνογράφο και παιδαγωγό Βούλα Κούρου.\nΗ παράσταση θα γίνει την Τρίτη 18 Αυγούστου 2015 και ώρα 20:00, στο θεατράκι που βρίσκεται δίπλα στο Ι.Ν. της Αγίας Αικατερίνης στον Όρμο Κορθίου.\nΤην παράσταση μπορούν να παρακολουθήσουν παιδιά απο 2 έως 10 έτων αλλά και ενήλικες.\nΓια περισσότερες πληροφορίες καλέστε στο 6936120078.\n1ο Τουρνουά Μπάσκετ 3on3 : "Πέτρος Μουστάκας"\nΤο Κληροδότημα Π. Μουστάκα, ο Πολιτιστικός Εξωραϊστικός Σύλλογος Πίσω Μεριάς "Το Μουστάκειο", Πολιτιστικός Εξωραϊστικός Σύλλογος "Τα Αηδόνια" και η Άνδρος Κοιν.Σ.Επ. σας προσκαλούν στο 1ο Τουρνουά Μπάσκετ 3on3 "Πέτρος Μουστάκας", που θα γίνει την Παρασκευή 21 Αυγούστου στις 17.00 στο προαύλειο του μονοθέσιου Δημοτικού Σχολείου Πίσω Μεριάς Κορθίου Άνδρου, κληροδότημα του Μουστακείου Ιδρύματος.\nΟι δηλώσεις συμμετοχής πρέπει να γίνουν έως και την Τρίτη 18 Αυγούστου 2015, στα τηλέφωνα 6943239473 και 69457333664 στο facebook Androskoinsep.\nΤο Μουστάκειο Κληροδότημα ιδρύθηκε το 1928, με βάση τη διαθήκη που άφησε ο Πέτρος Μουστάκας (1838-1927). Αν και αγράμματος, ο ίδιος, ο Π. Μουστάκας είχε αντιληφθεί την αξία της παιδείας. Έγραφε στη διαθήκη του: "...αφήνω τη περουσία μου στη κοινότητα Κορθίου να χτίσει σχολεία αρρένων και θηλέων..". Δύο χρόνια αργότερα ιδρύθηκετο Δημοτικό Σχολείο της Πίσω Μεριάς, γεγονός σημαντικό για εκείνη την εποχή. Αργότερα το 1995 ιδρύθηκε η Τ.Ε.Σ,(Τεχνική Επαγγελματική Σχολή) Κορθίου που από το 1999 λειτουργεί ως Τ.Ε.Ε. με την οικονομική στήριξη του Κληροδοτήματος.\nΣήμερα, πέραν των άλλων του δραστηριοτήτων, το Κληροδότημα προσφέρει υποτροφίες σε μαθητές και χρηματοδοτεί κοινωφελή έργα στην περιοχή του Δήμου Κορθίου. (πηγή: http://epas-korth.kyk.sch.gr/ )\nΠαρουσίαση βιβλίου "Λίθινα Τοξοτά Γεφύρια της Άνδρου"\nΚυριακή 9 Αυγούστου στις 19:00 στο Sea Satin Nino στον Όρμο Κορθίου θα παρουσιαστεί το βιβλίο "Λίθινες Τοξωτές Γέφυρες της Άνδρου" της Αικατερίνης Ρεβυθιάδου Τσότσου. Ομιλητές ο Νίκος Βασιλόπουλος ( αρχιτέκτων και ερυνητής) και ο Γιώργος Σπέης (ερευνητής).\nΑρχιτεκτονική ξενάγηση στο πάνω Κάστρο Κοχύλου με τον αρχιτέκτονα – ερευνητή Νίκο Βασιλόπουλο


Σήκω από τον καναπέ - Χρονογραφήματα\nΓιώργος Νάκος 16/06/2020 0\nΗμέρα Κυριακή και βρίσκομαι στην όμορφη Χαλκίδα για να συναντήσω έναν Έλληνα moto–travelvloger, ονόματι Cookos Rider, κατά κόσμο Δημήτρη Ματσούκα και μέσω της κουβέντας μας να μιλήσουμε για την Ελληνική motovlog κοινότητα και τον Ελληνικό μοτοσικλετισμό. Ο Δημήτρης είναι αρχιτέκτονας και όπως μας είπε και ο ίδιος, είναι εραστής της μοτοσικλέτας, με την ρομαντική έννοια! Του Αρέσουν οι βόλτες και τα ταξίδια με την μηχανή, κάτι που τον εκφράζει τον αναζωογονεί και είναι η ψυχοθεραπεία του. Αυτό ακόμα το κάνει και μέσω των βίντεο τα οποία φτιάχνει και προσπαθεί να μεταδώσει αυτή την μαγεία των δύο τροχών, από τα μέρη που επισκέπτεται.\nΠάμε να δούμε τι μας είπε…..\nΤι ήταν αυτό που σε έκανε να γίνεις μοτοσικλετιστής και να ξεκινήσεις όλο αυτό το ταξίδι της μοτοσυκλέτας:\nΜε την μοτοσυκλέτα ξεκίνησα πιτσιρικάς όπως όλοι με μια Harley–papinson! Ένα παπάκι 50αρι Yamaha..(γέλια). Το οποίο φυσικά είχε χρηστικό λόγο καθώς έμενα έξω από τη Χαλκίδα, οπότε έπρεπε κάπως να κινούμε και λόγο της εποχής και της ηλικίας ήθελα κ εγώ να έχω ένα μηχανάκι, για να δείξω όπως όλοι μας τότε. Αργότερα έφυγα για το εξωτερικό αφήνοντας όλα αυτά πίσω μου και επιστρέφοντας πάλι για χρηστικούς λόγους πήρα ένα σκούτερ για καθημερινή χρήση. Μέχρι που μια μέρα ο συνάδελφος και συνεργάτης μου έλεγε πάρε μηχανή, πάρε μηχανή να κάνουμε βόλτες και έτσι είπα να κάνω αυτό το βήμα! Αγόρασα μια Honda transalp την οποία έφτιαξα από την αρχή και έκανα το πρώτο μου ταξίδι πριν από περίπου 5 χρόνια! Αυτή ήταν και η στιγμή που το μικρόβιο μπήκε για τα καλά και αποφάσισα ότι αυτό θέλω με τη μηχανή! Μόνο ταξίδια! Έτσι προχώρησα στο να αγοράσω κάτι πιο γρήγορο, πιο ασφαλές και έτσι αγόρασα την μηχανή που έχω τώρα, τον χοντρομούρη! Ένα versys 650!\nΈχεις ένα κανάλι στο youtube, στο οποίο ανεβάζεις βίντεο κάνοντας motovlog. Πως ξεκίνησες;\nΚαταρχάς πριν από το motovlog έκανα το δικό μου λεγόμενο μουγκο-vlog, που είχα την κάμερα επάνω στη μηχανή, χωρίς να μιλάω και απλά έδειχνα τα μέρη που πήγαινα. Πηγαίνοντας όμως αυτές τις βόλτες, είχα συναισθήματα, είχα πράγματα τα οποία έλεγα στον εαυτό μου και σκέφτηκα γιατί όλα αυτά, να μην τα μεταφέρω και στους άλλους. Έτσι κάποια στιγμή αποφάσισα να πάρω και εγώ ένα μικρόφωνο και να αρχίσω να μεταφέρω όλα αυτά. Κάτι που ήταν και γενικά τάση πριν από 3-4 χρόνια που το ξεκίνησα. Ήταν τότε που όλοι πέφτανε με τα μπούνια και λέγανε, να κάνω κ εγώ αυτό το πράγμα γιατί το κάνει ο τάδε και έγινε γνωστός. Εμένα δεν με ενδιέφερε αυτό. Αυτό που μου άρεσε είναι η μεταφορά όλων αυτών των πραγμάτων μέσω των βίντεο και όλο αυτό ήτανε κάτι το οποίο εν τέλει, εξελίχθηκε σε κάτι διαφορετικό, από το απλά να οδηγώ και να μιλάω (κάτι που ενδιαφέρει τους περισσότερους), ήθελα να κάνω κάτι διαφορετικό!\nΠαρακολουθώ το κανάλι αρκετό διάστημα, ίσως και από την αρχή που κάνεις βίντεο και έχω δει μια μεγάλη αλλαγή που έχεις κάνει προς το πιο ταξιδιωτικό… φαντάζομαι ότι αυτό είναι το διαφορετικό…\nΑυτό είναι το λεγόμενο travel vlog Στο motovlog πιάνει μια θεματολογία, μεταφέρει μια σκέψη και περιμένει μέσα από τα σχόλια, να το συζητήσει με τους άλλους. Αυτό που είδα εν τέλει ήταν πως δεν ήταν αυτό το οποίο με εξέφραζε. Οκ έχω τις απόψεις μου αλλά δεν θέλω να το κάνω ώστε απλά και μόνο ώστε να εκθέσω μια άποψη, ήθελα ένα άλλο επίπεδο επικοινωνίας. Έτσι έχοντας το μικρόβιο του ταξιδιού και συνδυάζοντας το με τις γνώσεις που έχω ως προς το editing, κάτι με το οποίο ασχολούμαι από μικρή ηλικία, σκέφτηκα να δημιουργώ βίντεο, μίνι επεισόδια, ντοκιμαντέρ, μπορείς να το πεις με διάφορους τρόπους. Τα οποία να είναι αυτοτελή χωρίς να είναι ουσιαστικά το τι θα πω εγώ, αλλά το τι θα παρουσιάσω και πως θα ξεσηκώσω κάποιον, να σηκωθεί από τον καναπέ του και δει τι χάνει. Να μην κάθετε απλά και να λέει, ωραία βλέπω τηλεόραση. Ουσιαστικά αυτό είναι και το ΜΟΤΟ μου! Σήκω από τον καναπέ, η ζωή είναι πιο όμορφη από την τηλεόραση. Πάρτε τη μηχανή και βγείτε έξω! Να δείτε μέρη που δεν έχετε ξαναδεί! Όλη η διαδρομή το να ξεκινήσεις από το σπίτι σου με τη μηχανή, αυτό που θα δεις στο δρόμο, αυτό που θα νιώσεις και αυτό το οποίο θα σου προσφέρει σαν συνολική εμπειρία, είναι κάτι τελείως διαφορετικό και είναι αυτό που προσκαλώ κάποιον να το κάνει.\nΕίσαι χρόνια στο youtube και κάνεις όλα αυτά που κάνεις. Πώς βλέπεις την εξέλιξη του motovlog στην Ελλάδα καθώς και το Ελληνικό κοινό του;\nΟι περισσότεροι έχω την αίσθηση ότι ξεκίνησαν σαν μόδα! Θα πάρω μια κάμερα να γράφω, για να γίνω γνωστός. Ίσως βλέποντας και αυτούς που είναι στο εξωτερικό και έχουν χιλιάδες followers, ίσως είναι κάτι που τους ιντριγκάρει. Για μένα προσωπικά δεν μπορεί να εξελιχθεί παραπάνω από ότι είναι αυτή τη στιγμή. Επειδή όμως ξεκίνησε ως μόδα, οι μόδες πάντα φθίνουν και αλλάζουν και βλέπουμε ότι από εκεί που ξεκίνησαν Χ άτομα, τώρα έχουν μείνει το 1/10 το από αυτά τα άτομα, γιατί ήταν αυτοί οι οποίοι το ήθελαν πραγματικά να το κάνουν. Αυτοί οι άνθρωποι έχουν να επικοινωνήσουν κάτι μέσα από τις απόψεις τους, δεν έχει να κάνει με το αν συμφωνεί κάποιος ή όχι, ο καθένας μπορεί να εκφραστεί και να πει την άποψη του, χωρίς να υπάρχει λογοκρισία. Όσο αφορά το κοινό, έχω την αίσθηση ότι χωρίζεται σε 2 κατηγορίες. Η πρώτη κατηγορία νομίζω ότι είναι οι μικρές ηλικίες κυρίως, που τους αρέσει να βλέπουν γκάζια, σούζες κλπ και υπάρχουν και κάποιοι άλλοι που αγαπάνε τη μοτοσικλέτα σαν ιδέα και όχι στο να κάνω μια επίδειξη στο δρόμο και σίγουρα αναζητά κάτι το διαφορετικό. Το πρώτο target group είναι και ο μεγάλος όγκος που παρακολουθεί motovlog. Έτσι βλέπεις βίντεο με μια σούζα στο δρόμο με 10 χιλιάδες άτομα από κάτω να χειροκροτούν και να γράφουν, ενώ βλέπεις ένα ταξίδι με μηχανή και είναι από κάτω 1000 άτομα. Ο κάθε ένας έχει και το δικαίωμα να επιλέξει τι θα παρακολουθήσει και τι τον εκφράζει.\nΈχεις δει το κοινό να αλλάζει μέσω των μηνυμάτων που προσπαθούν κάποιοι motovlogers να περάσουν μέσω των βίντεο;\nΠριν από περίπου 2 χρόνια ξεκίνησε από τους motovlogers η ιδέα ότι το κράνος είναι μαγκιά! Ότι το κράνος πρέπει να το φοράμε! Βεβαία το αστείο είναι ότι κάποιοι από αυτούς που το ξεκίνησαν όλο αυτό, είναι και αυτοί που κάνουν την αναρχία στο δρόμο, που κάνουν όλα τα επικίνδυνα πράγματα στο δρόμο! Νομίζω ότι αυτά πρέπει να συνδυάζονται! Όταν προτρέπεις κάποιον να κάνει κάτι, αυτό το κάτι θα πρέπει και να το υποστηρίζεις και να μην του δείχνεις το ακριβώς αντίθετο! Σίγουρα αυτό βοήθησε κάποιους να καταλάβουν ότι ωραία είναι η μηχανή αλλά η ασφάλεια είναι κάτι που μετράει και είναι απαραίτητη. Και είναι δυστυχώς κάτι που μας λείπει ως κράτος. Αυτή η παιδεία δεν ήρθε ποτέ! Και δυστυχώς αναγκαζόμαστε εμείς να το μεταφέρουμε, είτε σε ανθρώπους που τώρα ξεκινάμε με τη μοτοσυκλέτα είτε τόσα χρόνια το κάνανε κάπως λάθος. Σίγουρα το motovlog είναι ένα μέσω να περάσεις κάποια μηνύματα και είναι πάρα πολύ καλό που τα περνάνε! Στα υπόλοιπα προσωπικά διαφωνώ.\nΌσο αφορά την οδηγική συμπεριφορά των Ελλήνων (φαντάζομαι οδηγείς και αυτοκίνητο), τι πιστεύεις;\nΗ παιδεία είναι αν όχι ανύπαρκτη, ελλιπέστατη! Αυτό φαίνεται ακόμα και από τον τρόπο που δίνονται τα διπλώματα. Ακόμα και εγώ όταν είχα πάει να βγάλω το δίπλωμα, ο δάσκαλος δεν με μάθαινε να οδηγώ αλλά το πώς θα περάσω τους κώνους και να πάρω ένα χαρτί στα χέρια μου. Έτσι ήξερα από την αρχή ότι είμαι επικίνδυνος γιατί δεν ήξερα να οδηγώ την μοτοσυκλέτα και όντως στο μέλλον κατάλαβα ότι η εμπειρία μου με πήγαινε στο δρόμο και όχι η γνώση μου. Από εκεί και πέρα αυτή η έλλειψη παιδείας δημιουργεί πολλά προβλήματα στο δρόμο. Όχι μόνο σαν οδηγοί αλλά και σαν πεζοί! Δεν ξέρουμε να κυκλοφορούμε. Δεν σεβόμαστε, νόμους, όρια, δεν σεβόμαστε τίποτα! Είμαστε ο κάθε ένας για τον εαυτούλη του…. «πάω και ότι γίνει, έγινε»! Αν κάποιος θέλει να καλύψει αυτό το κενό, η άποψη μου είναι να παρακολουθήσει κάποια μαθήματα ασφαλούς οδήγησης, κάτι που δυστυχώς είναι έξτρα. Τα οποία τα έχω κάνει και εγώ προσωπικά και μου δείξανε ότι εκεί που νόμιζα πως ήξερα να οδηγώ, τελικά γνώριζα το 10%. Με τα μαθήματα λοιπόν κατάλαβα την μηχανή και το πώς πρέπει να οδηγήσω και οδηγώντας και αυτοκίνητο θεωρώ ότι όταν κάποιος οδηγεί και μηχανή και αυτοκίνητο μπορεί να κινηθεί με μεγαλύτερη ασφάλεια και για τον ίδιο και για τους γύρω του. Ειδικά στην Αθήνα αυτά που βλέπω είναι και επικίνδυνους ελιγμούς από τους μοτοσικλετιστές αλλά και από τους οδηγούς αυτοκινήτων, να πηγαίνουν στο δρόμο λες και δεν υπάρχει κανένας άλλος και προκαλούν και πολύ σοβαρά ατυχήματα.\nΖεις μόνιμα στην επαρχεία (Εύβοια) και έχεις πάει και σε αρκετά μέρη στην Ελλάδα, ποια είναι η γνώμη σου για το ελληνικό οδικό δίκτυο;\nΓια την Εύβοια το μεγαλύτερο πρόβλημα είναι ότι έχει έναν δρόμο που συνδέει την Χαλκίδα με τη βόρεια Εύβοια! Αν συμβεί οτιδήποτε, αποκλείστηκε το μισό νησί! Δεν υπάρχουν εναλλακτικές, δεν υπάρχουν προτάσεις, δεν υπάρχει κάποια προοπτική ώστε να φτιάξουν και κάτι άλλο, είτε να κάνουν πιο ασφαλείς το ήδη υπάρχων δίκτυο. Το δίκτυο της Εύβοιας είναι το κλασσικό επαρχιακό δίκτυο, έχω δει και καλύτερα, έχω δει και χειρότερα. Σίγουρα το επαρχιακό δίκτυο στην Ελλάδα σου δίνει την προοπτική να δεις φανταστικά μέρη, έχοντας στη διάθεση μας τοπία με θάλασσες, βουνά, λίμνες, αλλά μας κρατάει στο 110% της προσοχής μας γιατί δεν ξέρεις ποτέ τι σε περιμένει. Όπως και η ασφάλεια που σου παρέχει το οδόστρωμα σε κάποιο ατύχημα είναι ανύπαρκτη όπως οι μπάρες για μοτοσικλετιστές που απλά δεν υπάρχουν και με τις ήδη υπάρχουσες μπάρες να είναι εξαιρετικά επικίνδυνες για τους μοτοσικλετιστές μιας και έχουμε δει πολλούς θανάσιμους τραυματισμούς από αυτές. Προστατεύουν μόνο τα αυτοκίνητα! Για τις μοτοσικλέτες είναι εξαιρετικά επικίνδυνες και ενώ στην Ευρώπη έχουν ξεκινήσει να το αλλάζουν εδώ στην Ελλάδα, δεν έχουμε κάνει την παραμικρή κίνηση κάτι που θα έπρεπε να γίνει και άμεσα!\nΠοιο πιστεύεις είναι το χειρότερο μας χαρακτηριστικό ως μοτοσικλετιστές που θα πρέπει να αλλάξουμε άμεσα:\nΤο χειρότερό μας; Το βασικότερο! Η νοοτροπία μας! Η νοοτροπία ότι παίρνουμε μια μηχανή και βλέπουμε το δρόμο σαν πίστα! έχουμε γράψει τους νόμους στα παλιά μας τα παπούτσια, νομίζουμε ότι είμαστε οι καλύτεροι οδηγοί, νομίζουμε ότι όλα είναι πίστα, νομίζουμε ότι δεν θα συμβεί τίποτα σε εμάς και όλα αυτά στην πραγματικότητα είναι το ακριβώς αντίθετο. Για μένα αυτό που θα πρέπει να κάνει είναι να αγαπήσει πραγματικά τη μοτοσυκλέτα, να ξέρει για πιο λόγο την καβαλάει και όταν το κάνει να κινείται κάτω από το όριο των δυνατοτήτων του, ώστε πάντα να κινείται με ασφάλεια και για τον ίδιο και για τους γύρω του. Έχουμε την μηχανή στο μυαλό μας ως μέσω προβολής! Κάτι που δεν είναι! Η μοτοσυκλέτα είναι ένα είδος μετακίνησης και είναι κάτι το οποίο μας προσφέρει άλλα πράγματα ψυχικά! Είναι για να σου προσφέρει ελευθερία και απόλαυση! Πρέπει να βάζουμε πρώτα την ασφάλεια μετά την ευχαρίστηση και έτσι θα έχουμε και ταυτόχρονα θα προσφέρουμε ασφάλεια.\nΤα επόμενα σχέδια σου για το κανάλι;\nΤο κανάλι είναι υπό συνεχή εξέλιξη! Σίγουρα θα είναι επικεντρωμένο στο θέμα ταξίδι, γιατί αυτό είδα πως τελικά με εκφράζει! Αυτό που θα ήθελα ιδανικά, σιγά σιγά είναι να βρω ανθρώπους που θα μπορούσαν να υποστηρίξουν όλη αυτή την προσπάθεια και όχι για να βγάλω χρήματα, δεν με νοιάζει αυτό! Κακά όμως τα ψέματα, το θέμα ταξίδι είναι κάτι που έχει κόστος. Επομένως δεν είναι εύκολο να το κάνεις συνέχεια. Μόνο ο εξοπλισμός είναι μια μικρή περιουσία, προγραμματισμός κλπ! Νομίζω πως θα έπρεπε να υπάρχει γενικά αυτή η υποστήριξη καθώς έχουμε μόνο να κερδίσουμε μέσα από αυτό! Να δούμε τι υπάρχει γύρω μας, να γίνουμε ολοκληρωμένοι ταξιδευτές και να μαζέψουμε όμορφες εμπειρίες που να μπορούμε να τις μοιραστούμε κάτι που πιστεύω πως είναι πολύ όμορφο και στη δική μου σκέψη μοιάζει ιδανικό!\nΣηκωθείτε λοιπόν από τον καναπέ σας και δείτε τι υπάρχει εκεί έξω! Και πιστέψτε με υπάρχουν πολλά και όμορφα!\nLive to ride boys and girls και πάντα κράνος!\nPosted in Επιλογές Αρχισυντάκτη, Συνεντεύξεις\nTagged CookosRider, moto-travelvloger, traveldiary, Εύβοια, Χαλκίδα\nPrevious Post: Συνέντευξη με τον Νίκο Κόνιαρη\nNext Post: Το όνειρο μου στους εφιάλτες της μέρας.\nΜη ρωτάς ποτέ να σου πουν, γιατί σ’ αγαπούν είχε …\nΤο σύκο είναι ένα φρούτο με μελένια γεύση και υψηλή …\nΗ βια-λογία των τοξικών\nΌλα τα κοινωνικά μηνύματα την παροτρύνουν να μιλήσει ενάντια στην βία, …\nΤα αντίο που δεν πονάνε περισσότερο, είναι αυτά που δεν …\nΦενγκ Σούι – διακόσμηση σπιτιού Πολλοί είναι αυτοί που μπερδεύουν το Φενγκ Σούι με την... by editorialteam | posted on 21/06/2021


Παναγιώτης Αντωνακόπουλος: «Υπάρχει αμοιβαία συμπάθεια μεταξύ των λαών της Ελλάδας και της Κένυας» | Εφημερίδα Πρωινή\nΠαναγιώτης Αντωνακόπουλος: «Υπάρχει αμοιβαία συμπάθεια μεταξύ των λαών της Ελλάδας και της Κένυας»\nΚλιμάκιο κυβερνητών της Κένυας στο Δήμο Πύργου\nΜε τις καλύτερες εντυπώσεις από το καλωσόρισμα και τη φιλοξενία έμεινε το κλιμάκιο των Κενυατών κυβερνητών που επισκέφτηκε την Τρίτη τον δήμο Πύργου. Ο δήμαρχος Πύργου Παναγιώτης Αντωνακόπουλος, παρέθεσε γεύμα προς τιμή τους και είχε την ευκαιρία να συνομιλήσει μαζί τους, να ανταλλάξει δώρα κι όπως τονίστηκε και από τις δύο πλευρές, να γίνει η αρχή μιας καλής φιλίας που μπορεί να οδηγήσει σε ευρύτερη συνεργασία.\nΠαρόντες στο δείπνο που παρέθεσε ο κ. Αντωνακόπουλος ήταν ο αντιδήμαρχος Τεχνικών Υπηρεσιών και αναπληρωτής δήμαρχος Γιάννης Αργυρόπουλος, συνεργάτες του Δήμου Πύργου και οι γνωστοί επιχειρηματίες του νομού κ.κ. Κώστας και Βασίλης Παναγιωτόπουλος και Γιάννης Σούλης. Το κλιμάκιο των κυβερνητών της Κένυας συνόδευε η πρόξενος της Κένυας στην Ελλάδας κ. Βίκυ Πανταζοπούλου.\n«Σας καλωσορίζουμε στη χώρα που γέννησε μεγάλες αξίες όπως τη Δημοκρατία και στη γη των Ολυμπιακών αξιών, του «ευ αγωνίζεσθαι» και της ευγενούς άμιλλας. Είναι πολύ ευχάριστη για όλους μας η παρουσία σας εδώ, και πιστεύω να ξεκινήσει μια σχέση συνεργασίας που θα έχει διάρκεια. Υπάρχει μια αμοιβαία συμπάθεια μεταξύ των λαών της Ελλάδας και της Κένυας. Αυτό νομίζω ότι οφείλεται κυρίως ότι και εμείς ως λαός είχαμε αρκετούς κατακτητές αλλά και πολλούς απελευθερωτικούς αγώνες» τόνισε στο καλωσόρισμά του ο κ. Αντωνακόπουλος. Επίσης αναφέρθηκε εν συντομία στην ιστορία της πόλης και της ευρύτερης περιοχής.\nΤο λόγο αμέσως μετά πήραν οι δύο εκ των τεσσάρων παρευρισκόμενων κυβερνητών, οι οποίοι αφού ευχαρίστησαν τον δήμαρχο Πύργου για την άψογη φιλοξενία, μοιράστηκαν τις εντυπώσεις που αποκόμισαν από την επίσκεψή τους στην ευρύτερη περιοχή, και απηύθυναν ανοιχτή πρόσκληση επίσκεψης στη χώρα τους. «Νιώθουμε πολύ κοντά στους Έλληνες και την Ελλάδα γιατί ο πολιτισμός σας μας έμαθε πολλά. Η χώρα σας είναι μια καλή αρχή για να επεκταθούμε επιχειρηματικά στην Ευρώπη. Χαιρόμαστε που είστε μια αγροτική περιοχή όπως και η δική μας. Δοκιμάσαμε τα κρασιά μας, το ελαιόλαδο και προϊόντα που είναι άγνωστα στην χώρα μας. Πιστεύουμε ότι είναι μια καλή ευκαιρία για ανταλλαγή επιχειρηματικότητας» δήλωσαν οι κυβερνήτες.\nΜετά το δείπνο, ο κ. Αντωνακόπουλος με τον κ. Αργυρόπουλο και τους επιχειρηματίες πρόσφεραν αναμνηστικά δώρα με κλαδί ελιάς στους κυβερνήτες και την πρόξενο. Οι κυβερνήτες με τη σειρά τους πρόσφεραν στον δήμαρχο Πύργου ένα χάλκινο αγαλματίδιο λιονταριού – χαρακτηριστικό σύμβολο και στο εθνόσημο της χώρας – και στον αντιδήμαρχο τον παραδοσιακό χιτώνα των Μασάι.\n« «Πράσινο» για την οριοθέτηση του Ενιπέα\nΓια πρώτη φορά προμήθεια εξοπλισμού από το Δημοτικό Λιμενικό Ταμείο Πύργου για την πρόληψη και καταστολή της θαλάσσιας ρύπανσης »


cinema: Κόνραντ Βολφ «Διαιρεμένος παράδεισος»\nΗ ανατολικογερμανική ταινία με τίτλο «Διαιρεμένος παράδεισος» θα μεταδοθεί στο πλαίσιο της κινηματογραφικής βραδιάς της τηλεόρασης του «902». Την ταινία παραγωγής του 1964 και διάρκειας 110 λεπτών, έχει σκηνοθετήσει ο Κόνραντ Βολφ και πρωταγωνιστούν οι Εμπερχαρντ Σερ και Ρενάτε Μπλούμε. Η νεαρή Ρίτα και ο δέκα χρόνια μεγαλύτερός της Μάνφρεντ είναι ένα αταίριαστο ζευγάρι. Ο Μάνφτρεντ μετακομίζει στο Δυτικό Βερολίνο για μία καλύτερη τύχη, πεπεισμένος πως η Ρίτα θα τον ακολουθήσει. Οταν συναντηθούν ξανά δεν υποπτεύονται πως ο λόγος για τον ερχομό της Ρίτας είναι μία κηδεία. Πρόκειται για ένα ελεγειακό σχόλιο για το χωρισμό της Γερμανίας (Κυριακή, 10/5, 21.35, «902» TV).\nLabels: Βολφ Κόνραντ, Διαιρεμένος παράδεισος


Καθαρισμός ποταμών και ρεμάτων στην Περιφέρεια Κεντρικής Μακεδονίας\nΤο έργο περιλαμβάνει την ανακαίνιση του καταστήματος Σκλαβενίτης. Πρόκειται για έκταση περίπου 1000τμ και περιλαμβάνει την αποξήλωση του παλαιού δαπέδου, την τοποθέτηση νέου και την ηλεκτρομηχανολογική εγκατάσταση του κτηρίου.\nΤο έργο περιλαμβάνει την δημιουργία νέας υπεραγοράς για την εταιρεία LIDL. H τεχνική εταιρεία ΕΛΙΝ Α.Ε μας ανέθεσε την διεκπεραίωση των χωματουργικών εργασιών.\nΑνακατασκευή πεζοδρόμου κέντρου της Βέροιας\nΟ πεζόδρομος του Εμπορικού κέντρου Βέροιας από τότε που δημιουργήθηκε, έχει επιστρωθεί με διάφορα υλικά. Ορισμένες οδοί έχουν επιστρωθεί με σταμπωτό δάπεδο με βασικό υλικό το οπλισμένο σκυρόδεμα\nΕπέκταση μονάδας παραγωγής & τυποποίησης λαχανικών\nΤο έργο περιελάμβανε την επέκταση της ήδη υπάρχουσας μονάδας παραγωγής και τυποποίησης λαχανικών και την εξωτερική διαμόρφωση ολόκληρης της μονάδας. Πρόκειται για μια έκταση 2.500m2 στην Αλεξάνδρεια Ημαθίας\nΈργο αγροτικής οδοποιίας\nΠρόκειται ένα έργο αγροτικής οδοποιίας ενός εργοστασίου στην Αλεξάνδρεια Ημαθίας περίπου 4000 τμ όπου περιλαμβάνει τρεις αγροτικούς δρόμους μέσου πλάτους τεσσάρων μέτρων.\nΓήπεδα αντισφαίρισης στην Σκύδρα\nΣτον οικισμό του Δήμου Σκύδρας υπάρχουν δυο γήπεδα τένις υπαίθρια σε έναν ενιαίο χώρο τα οποία λειτουργούν με αρκετά προβλήματα λόγω ακαταλληλότητας του δαπέδου τους.


Την Δευτέρα 7 Μαΐου και ώρα 18:00 συνεδριάζει το Δημοτικό Συμβούλιο Έδεσσας για συζήτηση και λήψη αποφάσεων στα παρακάτω θέματα της ημερήσιας διάταξης:\n1. Επικύρωση απομαγνητοφωνημένων πρακτικών των 1ης, 2ης, 3ης, 4ης & 5ης συνεδριάσεων του Δημοτικού Συμβουλίου της 16ης & 29ης Ιανουαρίου, 26ης Φεβρουαρίου & 30ης Μαρτίου 2018 (Εισηγητής: Πρόεδρος Δ.Σ.).\n2. Συγκρότηση Τριμελούς Επιτροπής Προσωρινής και Οριστικής Παραλαβής του έργου «Στεγανοποίηση φράγματος Κερασιάς στη θέση “Σέρκουβι” Δήμου Έδεσσας (3η δεξαμενή)» (αριθ. μελ. 50/15) (Εισηγητής: Αντιδήμαρχος Τ.Υ. & Πολεοδομίας).\n3. Συγκρότηση Τριμελούς Επιτροπής Προσωρινής και Οριστικής Παραλαβής του έργου «Διαμόρφωση – ανακατασκευή πεζοδρομίων στη Δ.Ε. Βεγορίτιδας» (αριθ. μελ. 31/16) (Εισηγητής: Αντιδήμαρχος Τ.Υ. & Πολεοδομίας).\n4. Συγκρότηση Τριμελούς Επιτροπής Οριστικής Παραλαβής του έργου «Αγροτική οδοποιία Κερασιάς - Καρυδιάς» (αριθ. μελ. 15/16) (Εισηγητής: Αντιδήμαρχος Τ.Υ. & Πολεοδομίας).\n5. Παράταση συμβατικής προθεσμίας εκτέλεσης της προμήθειας με τίτλο «Προμήθεια και εγκατάσταση σιντριβανιού στο πάρκο Μικρών Καταρρακτών» (Εισηγητής: Αντιδήμαρχος Τ.Υ. & Πολεοδομίας).\n6. Υποβολή αιτήματος προς την Περιφέρεια Κεντρικής Μακεδονίας για την ασφαλτόστρωσης της δημοτικής οδού Καισαριανών – όρια Δήμου Έδεσσας (Εισηγητής: Αντιδήμαρχος Τ.Υ. & Πολεοδομίας).\n7. Έγκριση της έκθεσης Α΄ τριμήνου του έτους 2018 για την εκτέλεση του Προϋπολογισμού (Εισηγητής: Δ/νση Διοικητικών & Οικονομικών υπηρεσιών).\n10. Επιστροφές χρημάτων ως αχρεωστήτως καταβληθέντων - Δ.Ε. Έδεσσας (Εισηγητής: Δ/νση Διοικητικών & Οικονομικών υπηρεσιών).\n11. Εκμίσθωση δημοτικού ακινήτου (αναψυκτηρίου) που βρίσκεται στην Τ.Κ. Περαία (Εισηγητής: Δ/νση Διοικητικών & Οικονομικών υπηρεσιών).\n12. Έγκριση δαπάνης και διάθεσης πίστωσης για προμήθεια στεφανιών κατάθεσης (Εισηγητής: Δήμαρχος).\n13. Απόδοση χρηματοδοτήσεων στις Σχολικές Επιτροπές για κάλυψη λειτουργικών δαπανών των σχολικών μονάδων(Εισηγητής: Δ/νση Διοικητικών & Οικονομικών υπηρεσιών).\n14. Ανάκληση εν μέρει της αριθμ. 299/2017 απόφασης Δ.Σ. με θέμα «Αναπροσαρμογή ή μη των τελών και δικαιωμάτων άρδευσης στη Δ.Κ. Έδεσσας και στις Τ.Κ. Άγρα, Βρυτών, Καρυδιάς, Σωτήρας, Φλαμουριάς, Νησίου, Άρνισσας, Περαίας, Αγ. Αθανασίου, Παναγίτσας και Γραμματικού, συντήρησης αγροτικών και δημοτικών δρόμων και χρήσης δημοτικών εκτάσεων» και λήψη νέας απόφασης σύμφωνα με τον ισχύοντα κανονισμό άρδευσης(Εισηγητής: Δ/νση Διοικητικών & Οικονομικών υπηρεσιών).\n15. Έγκριση πρωτοκόλλων παραλαβής εργασιών (Εισηγητής: Επιτροπή παραλαβής εργασιών).\n16. Οργάνωση άρδευσης Δήμου Έδεσσας, έτους 2018 (Εισηγητής: Δ/νση Προγραμματισμού, Οργάνωσης, Πληροφορικής & Τοπικής οικονομικής ανάπτυξης).\n17. Καθορισμός δύο θέσεων στάσιμου εμπορίου για επαγγελματίες πωλητές στην πόλη της Έδεσσας (Εισηγητής: Δ/νση Προγραμματισμού, Οργάνωσης, Πληροφορικής & Τοπικής οικονομικής ανάπτυξης).\n18. Χορήγηση άδειας ίδρυσης υπεραγοράς τροφίμων στην lidl Eλλλάς και ΣΙΑ Ο.Ε., στην περιοχή Σμαρέκα της Έδεσσας (Εισηγητής: Δ/νση Προγραμματισμού, Οργάνωσης, Πληροφορικής & Τοπικής οικονομικής ανάπτυξης).\n19. Οικονομική επιχορήγηση του Γυμναστικού Συλλόγου Έδεσσας για τη διοργάνωση των αγώνων στίβου «ΑΛΕΞΑΝΔΡΕΙΑ» (Εισηγητής: Δ/νση Κοινωνικής Προστασίας, Παιδείας, Πολιτισμού, Αθλητισμού και Νέας Γενιάς).\n20. Έγκριση της αριθμ. 30/2018 απόφασης του Διοικητικού Συμβουλίου της ΔΗ.Κ.Ε.Δ.Ε. με θέμα «Έγκριση της τιμολογιακής πολιτικής έκδοσης εισιτηρίων σε χώρους ευθύνης και διαχείρισης της ΔΗ.Κ.Ε.Δ.Ε.» (Εισηγητής: Πρόεδρος ΔΗ.Κ.Ε.Δ.Ε.)\n21. Προτάσεις επί του σχεδίου νόμου «Μεταρρύθμιση του θεσμικού πλαισίου της Τοπικής Αυτοδιοίκησης κ.λπ. (Πρόγραμμα ¨ΚΛΕΙΣΘΕΝΗΣ Ι¨)(Εισηγητής: Δήμαρχος).\nΑνώνυμος 5 Μαΐου 2018 - 9:31 π.μ.\nΓιατί να γίνει δημοτικό συμβούλιο. όταν ο Σώντρας δηλώνει ότι είναι πολιτισμένος και δεν θέλει να δημιουργεί προβλήματα στη δημοτική αρχή, το ίδιο και ο Ρυσάφης , αγκαλιά στο πιο προηγούμενο δημοτικό συμβούλιο με τον μίστερ Βιετνάμ. Μια χαρά τα πάντα στην Έδεσσα, μην κουράζεστε ρε παλικαριά εκεί στην αντιπολίτευση, ούτε να πάτε και να χάνετε τον χρόνο σας με τόσο πολιτισμό στο αίμα σας. Μια μικρογραφία η Έδεσσα, ίσως η χειρότεροι σε αυτό που συμβαίνει σε όλη την Ελλάδα.\nΑνώνυμος 5 Μαΐου 2018 - 5:53 μ.μ.\nγιαί δεν συμπεριέλαβες στο σχόλιο σου τους άλλους δυο της υποτιθέμενης αντιπολιτευσης στο δημο;\nεκείνοι κανουν αντιπολητευση;\nγιατι εχω την εντυπωση οτι ειναι περισσοτερο πολιτισμενοι απο αυτους που ανεφερες;\nκαποιοι το λενε πολιτισμο εγω το αποκαλω υπνο βαθυ για να μην χρεησιμοποιησω αλλη λεξη\nΑνώνυμος 5 Μαΐου 2018 - 11:43 π.μ.\nΤέλος στο παλιό το σάπιο στην Έδεσσα. Γιάννου και Σόντρας αγκαλιά σε μια ταβέρνα να κλαίνε τη μοίρα τους. Το Γιάννου νιουζ προσπαθεί απεγνωσμένα να βγάλει από το παιχνίδι τον Τσεπκεντζή και δεν αναφέρει το όνομά του σε μια ψευτοδημοσκόπηση που κάνει, ενώ είναι ο μόνος που δήλωσε ότι θα ηγηθεί του Δήμου. Ταυτόχρονα το "σχέδιο" του "δημοσιογράφου" περιλάμβανε συνέντευξη του Σόντρα ο οποίος με αερολογίες και μπλα μπλα σαν μια έκθεση γυμνασίου δήλωσε ότι θα είναι παρών στις εξελίξεις. Δεν μας είπε αν θα κατέβει αυτός ως αρχηγός ή θα βάλει το σακάκι του.\nΌλοι στην Έδεσσα καταλαβαίνουν ότι απώτερος σκοπός του Γιάννου είναι να διασπάσει τη βάση με πολλούς υποψηφίους και αυτός αγκαλιά με τον Σόντρα τελευταία στιγμή να ξαναπάρουν το δήμο. Αλλά θα πάρουν τελικά μια μερίδα σε κάποιο ταβερνάκι εκεί στα ορεινά. Νέα καθαρά πρόσωπα θέλει ο Δήμος και όχι το παλιό σάπιο κατεστημένο που δεν ντρέπεται να εμφανίζεται ως νέο και ξαναδηλώνει παρών. Γιάννου και Σόντρα πήγατε τον τόπο 100 χρόνια πίσω. Φτάνει πια.\nΑνώνυμος 5 Μαΐου 2018 - 8:57 μ.μ.\nΕκεί στον Τσεπκεντζή χαλαρώστε γιατί μόνο κακό κάνετε με τη στάση σας, αφήστε τους εγωισμούς και τα πικρόχολα σχόλια γιατί ο φυτωρίουχος και ο τουριστικός πράκτορας τα έχουν βρει. Βρείτε τα και εσείς χαλαρά για να πάρουν τον δρόμο που τους πρέπει. Γιατί με αυτά τα ονόματα που ακούω ότι θα κατεβάσετε ούτε στον πάγκο


Αγουρέλαιο, η πρώτη συγκομιδή του ελαιολάδου\nΤο αγουρέλαιο είναι αποτέλεσμα πρώιμης συγκομιδής της ελιάς, ένα ελαιόλαδο που παράγεται από άγουρους καρπούς που δεν έχουν ωριμάσει και παραμένουν πράσινοι.\nΣτις ελαιοκομικές ζώνες της χώρας, αρκετοί παραγωγοί, κυρίως βιοκαλλιεργητές, ξεκινούν νωρίς το μάζεμα της ελιάς από τις αρχές Οκτώβρη μέχρι τις αρχές Νοεμβρίου. Το αγουρέλαιο έχει την χαρακτηριστική γεύση της άγουρης ελιάς και, τα τελευταία χρόνια, κερδίζει συνεχώς νέους θαυμαστές ως προϊόν πολύτιμης διατροφικής και φαρμακευτικής αξίας με σημαντικά οφέλη για την υγεία. Μία χωριάτική σαλάτα ή μια φέτα ψωμί είναι αρκετή για να απολαύσουμε την υπέροχη γεύση και τις μοναδικές ιδιότητες του αγουρέλαιου αυτή την εποχή.\nΓιατί το αγουρέλαιο έχει υψηλή τιμή;\nΤο αγουρέλαιο, όπως και το ελαιόλαδο περιέχει πολυφαινόλες, βιταμίνες και μέταλλα που έχουν αντιοξειδωτική δράση. Το αγουρέλαιο όμως χαρακτηριζεται από υψηλότερη περιεκτικότητα στην ελαιασίνη και στην ελαιοκανθάλη από το συμβατικό ελαιόλαδο, δύο ουσίες με έντονη φαρμακευτική δράση, καθώς διαθέτουν σημαντικές αντιφλεγμονώδεις, αντιοξειδωτικές και καρδιοπροστατευτικές ιδιότητες. Από εμπορική σκοπιά, το αγουρέλαιο γίνεται ανάρπαστο στις διεθνείς αγορές τα τελευταία χρόνια λόγω της υψηλής διατροφικής και φαρμακευτικής αξίας και έχει σε αρκετές περιπτώσεις διπλάσια τιμή από το συμβατικό ελαιόλαδο. Αυτό οφείλεται και στο γεγονός ότι η πρώιμη συγκομιδή και η εξαγωγή του ελαιολάδου στα ελαιοτριβεία έχει ως αποτέλεσμα την παραγωγή σημαντικά μικρότερης ποσότητας ελαιολάδου από τους παραγωγούς και την αύξηση αναλογικά της τιμής του αγουρέλαιου.\nΚι ένα μυστικό για τη συγκομιδή αγουρέλαιου\nΓια τους παραγωγούς ελαιολάδου, η πρώιμη συγκομιδή για την εξαγωγή του αγουρέλαιου είναι αρκετά ωφέλιμη για την καλλιέργεια της ελιάς, καθώς βοηθά στη μείωση της έντασης της παρενιαυτοφορίας, δηλαδή του φαινομένου κατά το οποίο μια χρονιά υψηλής παραγωγής ακολουθείται από μια χρονιά χαμηλότερης καρποφορίας. Επίσης, η πρώιμη συγκομιδή της ελιάς είναι ευεργετική για τον παραγωγό, καθώς ο ελαιόκαρπος έχει μειωμένη προσβολή από δάκο και μυκητολογικές ασθένειες, όπως το γλοιοσπόριο, με αποτέλεσμα καλύτερη ποιότητα ελαιολάδου και χαμηλότερη οξύτητα.\nΑΓΟΥΡΕΛΑΙΟ ΔΙΑΤΡΟΦΗ κρητη ΤΙ ΕΙΝΑΙ


Δημήτρης Πρίφτης: Να παλεύουμε και να δείχνουμε πως ανήκουμε στη Euroleague - Suxnotita.gr\nΑρχική ΑΘΛΗΤΙΚΑ Δημήτρης Πρίφτης: Να παλεύουμε και να δείχνουμε πως ανήκουμε στη Euroleague\nΔημήτρης Πρίφτης: Να παλεύουμε και να δείχνουμε πως ανήκουμε στη Euroleague\nΟ Παναθηναϊκός επέστρεψε στις επιτυχίες στη Euroleague καθώς επικράτησε με 76-63 της Βιλερμπάν στη Γαλλία. Ήταν η πρώτη του εκτός έδρας νίκη στο θεσμό εδώ και παραπάνω ένα χρόνο – συγκεκριμένα 372 ημέρες. Ο προπονητής των «πρασίνων», Δημήτρης Πρίφτης, μιλώντας μετά την ολοκλήρωση του ματς αναφέρθηκε στο ότι η ομάδα του βρήκε τον τρόπο να νικήσει μακριά από το «ΟΑΚΑ».\n«Πώς το εξηγώ; Παίζουμε, παλεύουμε σε κάθε ματς. Χάσαμε για έναν πόντο στην Μπάγερν, για ένα καλάθι στην Μπασκόνια και στην Εφές. Θα μπορούσαμε να έχουμε κερδίσει. Νικήσαμε απόψε (σ.σ. το βράδη της Παρασκευής 11/2). Είναι μια δύσκολη και ανταγωνιστική λίγκα. Δυστυχώς, φέτος έχουμε προβλήματα και είχαμε κακά αποτελέσματα εκτός έδρας», δήλωσε.\nΣτην ανάλυσή του για την αναμέτρηση τόνισε πως: «Ήταν ένα δύσκολο παιχνίδι, όπως περιμέναμε. Ξεκινήσαμε καλά το παιχνίδι και εκτελέσαμε σωστά το πλάνο μας και στην άμυνα και στην επίθεση. Η Βιλερμπάν έβαλε περισσότερη ένταση και ενέργεια στο παιχνίδια της, κυρίως στην άμυνα. Το πιο σημαντικό για εμάς ήταν ότι διατηρήσαμε τη ψυχραιμία μας όταν το ματς πήγε κοντά, στους δύο πόντους. Κρατήσαμε τους εαυτούς μας, βρήκαμε καλές επιλογές για σκορ. Σε εκείνο το σημείο φαινόταν πως το momentum ήταν στη Βιλερμπάν. Συγχαρητήρια στους παίκτες μου, συνεχίζουμε την προσπάθειά μας στην Euroleague και τις εγχώριες διοργανώσεις».\nΤί σημαίνει, όμως, αυτή η νίκη ενόψει της συνέχειας; «Έχουμε σωστούς ανθρώπους στην ομάδα. Στο ρόστερ μας υπάρχει παίκτες που είναι νέοι στο επίπεδο της Euroleague. Αυτός ο λόγος από μόνος του δίνει κίνητρο για κάθε ματς, για να προσπαθούμε, να παλεύουμε και να δείχνουμε πως ανήκουμε εδώ. Δεν είναι εύκολο. Είναι μια ασταμάτητη μάχη πάνω στο παρκέ».\n«Κράμπα ο Νέντοβιτς»\nΟ Νεμάνια Νέντοβιτς αποχώρησε τραυματίας από την αναμέτρηση στη διάρκεια της 4ης περιόδου, παραπονούμενος για ενοχλήσεις. Τα επόμενα 24ωρα θα φανεί τί ακριβώς έχει κι αν κινδυνεύει η συμμετοχή του στο «Final 4» του Κυπέλλου Ελλάδας, αν και επί του παρόντος επικρατεί αισιοδοξία πως δεν πρόκειται για κάτι σοβαρό. «Ελπίζω πως ήταν απλά μια κράμπα. Θα δούμε, αλλά πιστεύω πως ήταν μια κράμπα», είπε ο Δημήτρης Πρίφτης.\nΠροηγούμενο άρθροΗΠΑ: Αιματηρή συμπλοκή στο Φοίνιξ – Έπεσαν βροχή οι σφαίρες – Νεκρός ο δράστης και η πρώην σύντροφός του\nΕπόμενο άρθροΚαρέ καρέ η διάσωση εγκλωβισμένων σε διαμέρισμα που πήρε φωτιά στη Δραπετσώνα\nΤι προβλέπει το νομοσχέδιο για τον εκσυγχρονισμό του ΕΦΚΑ που κατατέθηκε στη Βουλή\nΤα πάνω κάτω στο ποδόσφαιρο: Οι αλλαγές που ετοιμάζει η Ολλανδία – Πλάγιο με...


ΕΚΤΑΚΤΟ....!!ΣΗΜΑΝΤΙΚΟ...!!ΕΠΙΒΙΩΣΗ....ΜΗΝ ΠΕΡΙΜΕΝΕΤΕ ΝΑ ΑΚΟΥΣΕΤΕ ΤΟΝ ΗΧΟ ΤΗΣ ΣΕΙΡΗΝΑΣ...ΤΟΤΕ ΘΑ ΕΙΝΑΙ ΑΡΓΑ...!!Οικογενειακό σχέδιο έκτακτης ανάγκης....γιατί όπως λέει ο σοφός λαός μας:''Των φρονίμων τα παιδιά πριν πεινάσουν μαγειρεύουν''....!!!!\nΑρχική σελίδαΕΛΛΑΔΑ ΔΙΑΦΟΡΑΕΚΤΑΚΤΟ....!!ΣΗΜΑΝΤΙΚΟ...!!ΕΠΙΒΙΩΣΗ....ΜΗΝ ΠΕΡΙΜΕΝΕΤΕ ΝΑ ΑΚΟΥΣΕΤΕ ΤΟΝ ΗΧΟ ΤΗΣ ΣΕΙΡΗΝΑΣ...ΤΟΤΕ ΘΑ ΕΙΝΑΙ ΑΡΓΑ...!!Οικογενειακό σχέδιο έκτακτης ανάγκης....γιατί όπως λέει ο σοφός λαός μας:''Των φρονίμων τα παιδιά πριν πεινάσουν μαγειρεύουν''....!!!!\nΟικογενειακό σχέδιο έκτακτης ανάγκης Σε αυτό το άρθρο δεν θα γίνει ανάλυση της χρησιμότητας ή της αναγκαιότητας κάποιας κατασκευής, αλλά περιγραφή ενός πραγματικού γεγονότος που ίσως μας προβληματίσει και το αξιοποιήσουμε θετικά. Πριν από καιρό βρέθηκα εργαζόμενος σε πολυκατοικία μιας κωμόπολης που στην περιοχή της (πιο πάνω ) υπάρχει ένα μεγάλο φράγμα νερού. Κάποια στιγμή άκουσα τον διαπεραστικό ήχο μιας σειρήνας, μεγάλης έντασης και αρχικά αισθάνθηκα περίεργα αν όχι φόβο, για να πω την αλήθεια. Προσπάθησα να καταλάβω από πού ερχόταν ο ήχος και τι μπορεί να σήμαινε. Πολύ σύντομα με καθησύχασαν οι ένοικοι, όταν μου είπαν ότι πρόκειται για τυπικό έλεγχο καλής λειτουργίας των συστημάτων συναγερμού υπερχείλισης του φράγματος. Τους είχαν ενημερώσει οι αρμόδιοι με σχετικό έντυπο και ανακοινώσεις στα τοπικά τηλεοπτικά κανάλια για τον λόγο καθώς την ημέρα και την ώρα που θα γίνονταν οι δοκιμές. Όπως μου εξήγησαν ελέγχουν αν θα λειτουργήσουν κανονικά σε περίπτωση που θα υπάρξει πρόβλημα ρωγμής ή γίνει υπερχείλιση νερού από το φράγμα. Συνέχισα την κουβέντα με μια εύλογη ερώτηση: Αν συμβεί αυτό απροειδοποίητα τι θα κάνετε; Αντί για απάντηση το ζευγάρι κοιτάχτηκε στα μάτια με απορία, περιμένοντας προφανώς, η γυναίκα να απαντήσει ο αρχηγός της οικογένειας και το αντίθετο. Διστακτικά η γυναίκα απάντησε οτι θα ανέβουν στην ταράτσα της πολυκατοικίας. Δύο λεπτά αργότερα μπήκε και το παιδί επιστρέφοντας από το γυμνάσιο και όπως μου είπαν υπήρχε και άλλο παιδί σε κάποιο σχολείο άλλης πόλης. Συνέχισα την εργασία μου αλλά κατάλαβα τον διακριτικό προβληματισμό στην οικογένεια που προέκυψε μετά από την ερώτηση μου. Για να σπάσω λίγο την αμηχανία που προξένησε η διαπίστωση τους, ότι ήταν ανημέρωτοι σε ένα θέμα που θα έπρεπε ανά πάσα στιγμή να γνωρίζουν τι θα κάνουν, (πόσο χρόνο αντίδρασης έχουν, που θα συγκεντρωθούν αν δεν ήταν όλα τα μέλη της οικογένειας μαζί, που θα πάνε για να είναι ασφαλή σαν οικογένεια ή μεμονωμένα πως θα αντιδράσει κάθε μέλος) συνέστησα να ρωτήσουν τους ντόπιους ή κάποιο ΚΕΠ της περιοχής τους για το που θα βρουν οδηγίες και γενικά περισσότερες πληροφορίες. Οπωσδήποτε θα υπάρχει τοπικός σχεδιασμός και θα έχουν ορισθεί κάποιοι υπεύθυνοι από διάφορους φορείς να διαχειριστούν την κατάσταση από τα πρώτα λεπτά ενός προβλήματος που ενδεχομένως να προέκυπτε. Δεν συμβαίνουν κάθε μέρα απρόβλεπτες καταστάσεις αλλά οφείλουμε σαν υπεύθυνοι πολίτες να γνωρίζουμε κάποια βασικά πράγματα αλλά και σαν οικογένειες πως θα εξασφαλίσουμε την ενότητα μας. Μετά από όλον αυτό τον προβληματισμό μεταφέρθηκε το άγχος και σε εμένα. Αναζήτησα αρχικά κάποια επίσημη πηγή ενημέρωσης μέσω internet και άντλησα γενικές πληροφορίες που προτείνω να τις διαβάσουμε όλοι μέσο του συνδέσμου που έχω πιο κάτω. http://www.dsanet.gr/Epikairothta/Nomothesia/ya1299_2003.htm Διαπίστωσα λοιπόν ότι υπάρχει σχέδιο και πιστεύω ότι έχουν οριστεί αρμόδιοι να το εφαρμόσουν όπως περιγράφει και η υπουργική απόφαση, σε κάθε σημείο της χώρας αλλά και για κάθε κατάσταση. Ίσως να υπάρχουν και άλλες σελίδες που αναφέρονται στο ίδιο θέμα. Δεν το έψαξα πιο βαθιά καθώς οι πρώτες εικόνες που μου έρχονταν στο μυαλό, (καθώς διάβαζα τις παραγράφους) ήταν αυτές από τα δελτία ειδήσεων που σε διάφορα περιστατικά σε όλο τον κόσμο επικρατούσε πανικός ακόμα και πολλές ώρες μετά από φυσικές καταστροφές ή από ατυχήματα σε βιομηχανικές ή κτηριακές εγκαταστάσεις που επηρέασαν πολλές περιοχές σε μεγάλη ακτίνα γύρω τους. Η φυσική πρώτη αντίδραση κάθε ανθρώπου κατά την διάρκεια ενός απρόβλεπτου δυσάρεστου συμβάντος ή λίγο μετά, νομίζω είναι να αναζητά τρόπο επικοινωνίας με τα οικία του πρόσωπα για να μάθει ή να δει την κατάσταση τους. Όσο έμπαινα στην διαδικασία όλο και περισσότερο ένιωθα την ανάγκη να συζητήσω με την οικογένεια μου και να προκαθορίσουμε όλοι μαζί κάποια σημεία συγκέντρωσης για περιπτώσεις ανάγκης έτσι ώστε όλοι να γνωρίζουν τι θα πρέπει να κάνουν χωρίς να βασιζόμαστε στην άμεση επικοινωνία μέσο κινητού που μπορεί να μην είναι διαθέσιμο εκείνη την στιγμή. Ορίσαμε οικογενειακό συμβούλιο χωρίς ιδιαίτερο θέμα, αλλά για να κάθε περίπτωση έπρεπε να καθορίσουμε οικογενειακό σημείο συνάντησης σε περίπτωση που δεν είμαστε όλοι σπίτι. Καθορίσαμε επίσης και εναλλακτικό σημείο για να καλύψουμε όλα τα πιθανά σενάρια εκτάκτων αναγκών. Ορίσαμε σημεία που δεν είναι πολυσύχναστα, με εύκολη πρόσβαση και διαφυγή μέσα στην πόλη και μάλιστα να είναι σχετικά κοντά μεταξύ τους έτσι ώστε με αυτοκίνητο ή με τα πόδια να είναι εύκολα τα πράγματα για όλους και να συναντηθούμε στον συντομότερο δυνατό χρόνο. Το αμέσως επόμενο ζήτημα που προέκυψε από την κουβέντα ήταν να οριστεί και δεύτερο σημείο προς το οποίο θα γινόταν πλέον η οικογενειακή μετακίνηση (αν δεν μπορούσαμε να έχουμε υπόδειξη - ενημέρωση από τους αρμόδιους φορείς έγκαιρα) που θα ήταν και σημείο συνάντησης για κάποιο μέλος που πιθανόν να αργούσε στο πρώτο ραντεβού ή ήταν πιο μακριά αλλά προς εκείνη την κατεύθυνση. Κλείσαμε καθορίζοντας το τελικό τρίτο σημείο συγκέντρωσης ή μετακίνησης αν λόγοι ανωτέρας βία μας υποχρέωναν να μετακινηθούμε πριν συγκεντρωθούμε όλοι. Δεν κρύβω οτι υπήρξαν αντιδράσεις από ορισμένα μέλη της οικογένειας γύρω από τα ενδεχομένως άχρηστα σχέδια. Εκεί χρειάστηκε να ξεκαθαριστεί οτι η συζήτηση θα γινόταν μία και μόνη φορά εφόσον υπήρχε συμφωνία στα σημεία και κατανόηση του λόγου για τον οποίου πρέπει να υπάρχει οικογενειακό σχέδιο έκτακτης ανάγκης έστω και αν δεν χρειαζόταν ποτέ. Ενημερώσαμε ελάχιστους στενούς φίλους και συγγενείς για το οικογενειακό σχέδιο και τα σημεία συγκέντρωσης περιγράφοντας από πού ξεκίνησε ο σχεδιασμός σαν ιδέα. Πρέπει να γνωρίζουν που θα μας αναζητήσουν αν θελήσουν να μας ακολουθήσουν ή απλά να μας βρουν. Από κάποιους νεότερους θεωρήθηκε περιττό αρχικά….. αλλά συνέστησα να κάνουν το ίδιο. Από τους παλαιότερους θεωρήθηκε απαραίτητος αυτός ο οικογενειακός σχεδιασμός ίσως γιατί τα μάτια τους να είδαν πολλούς κεραυνούς εν αιθρία και εκτιμούν από πείρα ίσως ότι έρχονται δύσκολες ή και απρόβλεπτες καταστάσεις. Τέλος νομίζω ότι όπως εγώ δεν θα ξεχάσω αυτή την κουβέντα έτσι θα κάνουν και τα υπόλοιπα μέλη της οικογένειας μου, έστω και αν δεν αναφερθούμε ξανά σε αυτό για αρκετά χρόνια. Αν υπάρξει ανάγκη πιστεύω ότι όλοι θα θυμηθούν και την παραμικρή λεπτομέρεια και θα αξιοποιήσουν κάθε πρόσφορο μέσο να συναντηθεί με ασφάλεια όλη η οικογένεια! Καλό θα ήταν να γίνει μια σχετική κουβέντα σε κάθε οικογένεια γιατί όπως λέει ο σοφός λαός μας: των φρονίμων τα παιδιά πριν πεινάσουν μαγειρεύουν https://www.ftiaxno.gr/2012/03/blog-post_28.html


ΟΛΥΜΠΙΑΚΟΣ: 22 Νοε 2013\nΧαμηλούς τόνους κρατά ο Γιώργος Πρίντεζης παρόλο που η νίκη του Ολυμπιακού στη Μάλαγα τον διατηρεί αήττητο, αλλά ο ίδιος έχει την εμπειρία να μην πανηγυρίζει για τη νέα νίκη των ερυθρόλευκων.\n«Η ομάδα έχει χτίσει χαρακτήρα και στα τελευταία λεπτά έχει την ψυχολογία για να κερδίζει τα παιχνίδια. Δεν είμαστε άτρωτοι και θα έχουν πολλά σκαμπανεβάσματα όλες οι ομάδες. Οι νίκες μάς δίνουν ηρεμία για να δουλέψουμε. Δημιουργούν ψυχολογία, ειδικά στους νέους παίκτες, αλλά είναι πολύ νωρίς και στο Top 16 θα είναι πολύ δύσκολα τα πράγματα», ανέφερε ο πάουερ φόργουορντ των πρωταθλητών Ευρώπης.\nΑναφερόμενος στην εικόνα του ματς, είπε: «Η Μάλαγα ήθελε πολύ τη νίκη και μπήκε πολύ δυνατά, σε αντίθεση με μας που δεν μπήκαμε όσο συγκεντρωμένα έπρεπε. Δεχτήκαμε πολλούς πόντους στο πρώτο ημίχρονο, χάσαμε και πολλά ριμπάουντ, αλλά στο δεύτερο ημίχρονο ήμασταν πάρα πολύ καλοί».\nΓια την επιστροφή του στη Μάλαγα, είπε: «Χαίρομαι που γύρισα πίσω. Πέρασα μια διετία που με σκληραγώγησε σαν άνθρωπο, είχα ατυχίες, αλλά μέσα από αυτό βελτιώθηκα».\nΟ Ζοάν Πλάθα υποκλίθηκε (ξανά) στην ανωτερότητα του Ολυμπιακού και στάθηκε στα λάθη της ομάδας του μετά την ήττα της Ουνικάχα.\nΣτην έλλειψη διάρκειας και συγκέντρωσης απέδωσε ο Πλάθα την ήττα της ομάδας του από τον πρωταθλητή Ευρώπης, για τον οποίο μίλησε με πολύ εγκωμιαστικά λόγια.\n«Για να είσαι ανταγωνιστικός σε αυτό το επίπεδο πρέπει να παίζεις στο μέγιστο σε όλη τη διάρκεια του αγώνα και αυτό δεν το κάναμε σήμερα. Ο Ολυμπιακός έχει πολλή ποιότητα, αλλά αν δεν είσαι συγκεντρωμένος κάνεις τη ζωή τους πιο εύκολη. Οι αντίπαλοί μας είναι σπουδαία ομάδα, δεν έχουν χάσει ούτε έναν αγώνα φέτος και μην ξεχνάμε πως πρόκειται για τους πρωταθλητές Ευρώπης. Στο φινάλε του αγώνα έπαιξαν πιο δυναμικά στην άμυνα και ήταν πιο εύστοχοι στα μακρινά σουτ. Η επιθετική τους άμυνα μάς έβγαλε από το ρυθμό μας, μας ανάγκασε να πάρουμε πιο δύσκολα σουτ και έπεσαν τα ποσοστά μας», τόνισε.\nΌσο για τη δύσκολη συνέχεια της ομάδας του στη διοργάνωση, δομένου ότι έχει τέσσερις ήττες σε έξι ματς, ο Ισπανός τεχνικός είπε: «Δεν υπάρχουν εύκολα παιχνίδια στην Ευρωλίγκα. Απομένουν άλλα τέσσερα παιχνίδια και θα παλέψουμε για το καλύτερο δυνατό. Πρέπει να βελτιωθούμε μέσα από την προπόνηση. Η Ζιέλονα Γκόρα είναι μία καλή ομάδα όπως απέδειξε με τις τελευταίες εμφανίσεις της».\nΜε τον Βασίλη Σπανούλη να πετυχαίνει τέσσερα τρίποντα στην τελευταία περίοδο και ανατροπή… όπως συνηθίζει ο Ολυμπιακός πέρασε και από την Μάλαγα (74-82) και παρέμεινε αήττητος στην Ευρωλίγκα (και όχι μόνο) της φετινής σεζόν!\nΗ 4η αγωνιστική της Α1 πόλο Ανδρών συνεχίζεται το Σαββατοκύριακο (23/11), με μια αλλαγή.\nΣυγκεκριμένα, για την τέταρτη αγωνιστική, η αναμέτρηση Παναθηναϊκός-Εθνικός Πειραιώς αλλάζει ώρα και θα διεξαχθεί το Σάββατο στις 14:00, αντί για τις 16:00 που είχε οριστεί αρχικά.\nΚολυμβητήριο Κέρκυρας, Κέρκυρα-Πανιώνιος στις 12:30\nΚολυμβητήριο Καβάλας, ΠΑΟΚ-Αργοστόλι στις 15:30\nΕθνικό κολυμβητήριο Πειραιά, Ολυμπιακός-Γλυφάδα στις 19:00\nΚολυμβητήριο Φαλήρου, Π.Φάληρο-Νηρέας Λαμίας στις 19:00\nΚολυμβητήριο Λαιμού, Βουλιαγμένη-Χίος στις 14:00\nΟ Νίκο Ρόσμπεργκ κυριάρχησε και στον δεύτερο γύρο των ελεύθερων δοκιμών στην πίστα του Ιντερλάγκος, που έγινε και πάλι υπό βροχή, όπως αναφέρει σε δημοσίευμά του το "sport-fm.gr".\nΣε απόλυτο πρωταγωνιστή της πρώτης ημέρας του τελευταίου weekend της σεζόν στη Formula 1 εξελίχθηκε ο Νίκο Ρόσμπεργκ. Ο Γερμανός πιλότος της Mercedes μετά την κυριαρχία του στον πρώτο γύρο των ελεύθερων δοκιμών, επανέλαβε την επιτυχία του και στον δεύτερο, που έγινε επίσης υπό καταρρακτώδη βροχή, με χρόνο 1:27.306.\nΠίσω του και σε απόσταση 0.225 βρέθηκε ο παγκόσμιος πρωταθλητής Σεμπάστιαν Φέτελ, ενώ τον ακολούθησε (+0.523) η άλλη Red Bull, με τον Μαρκ Γουέμπερ που ολοκληρώνει στον αγώνα αυτό την καριέρα του στη Formula 1. Την πεντάδα συμπλήρωσαν ο αντι-Κίμι Ραϊκόνεν στη Lotus, Χέικι Κοβαλάινεν (+0.823) και ο Λιούις Χάμιλτον με τη δεύτερη Mercedes (+0.841).\nΟι δύο Ferrari, του Φερνάντο Αλόνσο και του Φελίπε Μάσα, βρέθηκαν στην έβδομη και την ενδέκατη θέση αντίστοιχα, ενώ δέκατος ήταν ο Ρομάνα Γκροσάν με την άλλη Lotus.\nΤο Σάββατο στις 15:00 θα πραγματοποιηθεί ο τρίτος γύρος των ελεύθερων δοκιμών πριν τις κατατακτήριες των 18:00. Την ίδια ώρα την Κυριακή θα διεξαχθεί το Grand Prix.\n1. Νίκο Ρόσμπεργκ Mercedes 1:27.306\n2. Σεμπάστιαν Φέτελ Red Bull-Renault +0.225\n3. Μαρκ Γουέμπερ Red Bull-Renault +0.286\n4. Χέικι Κοβαλάινεν Lotus-Renault +0.823\n5. Λιούις Χάμιλτον Mercedes +0.841\n6. Ζαν-Ερίκ Βερνιέ Toro Rosso-Ferrari +1.099\n7. Φελίπε Μάσα Ferrari +1.234\n8. Νίκο Χούλκενμπεργκ Sauber-Ferrari +1.254\n9. Ντανιέλ Ρικιάρντο Toro Rosso-Ferrari +1.433\n10. Ρομάν Γκροσάν Lotus-Renault +1.585\n11. Φερνάντο Αλόνσο Ferrari +1.622\n12. Εστέμπαν Γκουτιέρες Sauber-Ferrari +1.743\n13. Πολ Ντι Ρέστα Force India-Mercedes +1.868\n14. Παστόρ Μαλδονάδο Williams-Renault +2.411\n15. Άντριαν Σούτιλ Force India-Mercedes +2.477\n16. Βαλτέρι Μπότας Williams-Renault +3.119\n17. Σέρχιο Πέρες McLaren-Mercedes +3.442\n18. Ζιλ Μπιανκί Marussia-Cosworth +3.755\n19. Γκιέντο Φαν Ντερ Γκάρντε Caterham-Renault +3.812\n20. Σαρλ Πικ Caterham-Renault +3.859\n21. Μαξ Τσίλτον Marussia-Cosworth +3.905\n22. Τζένσον Μπάτον McLaren-Mercedes +4.464\nΗ πολύ καλή εμφάνιση του Ματ Λοτζέσκι κόντρα στη Μάλαγα δεν συνοδεύτηκε μόνο με νίκη του Ολυμπιακού επί της Ουνικάχα, αλλά και από ατομικό του ρεκόρ.\nΟ Αμερικανοβέλγος γκαρντ/φόργουορντ των [ρωταθλητών Ευρώπης έκανε προσωπικό ρεκόρ πόντων με τους 19 που έβαλε εναντίον των Ανδαλουσιανών στην Ισπανία.\nΟ Λοτζέσκι έπιασε για ακόμη ένα φετινό ματς των ερυθρόλευκων εξαιρετική απόδοση και τους οδήγησε στην επικράτηση έχοντας πολύ καλά ποσοστά ευστοχίας (4/5 δίποντα, 3/4 τρίποντα, 2/2 βολές).\nΟ Βασίλης Σπανούλης στην αναμέτρηση του Ολυμπιακού με τη Μάλαγα ξεπέρασε τον πρώην άσο της ΤΣΣΚΑ Μόσχας, Τζέι Αρ Χόλντεν στις ασίστ και πλέον βρίσκεται στην πέμπτη θέση της σχετικής λίστας της Ευρωλίγκα.\nΟ αρχηγός των Πρωταθλητών Ευρώπης μοίρασε 4 ασίστ στο ματς και ξεπέρασε κατά τρεις τον Χόλντεν. Ο Σπανούλης έχει 611 ασίστ στην καριέρα του στη διοργάνωση την ώρα που ο Χόλντεν που έχει αποσυρθεί έχει 608.\nΠάντως ο Τζέι Αρ Χόλντεν δεν επηρεάστηκε από το γεγονός ότι ...έπεσε στην έκτη θέση και έδωσε τα συγχαρητήριά του στον αρχηγό του Ολυμπιακού.\n«Θα ήθελα να εκφράσω το μέγιστο σεβασμό μου για έναν από τους καλύτερους γκαρντ της Ευρώπης, το Βασίλη Σπανούλη. Τον σέβομαι και τον θαυμάζω. Συνέχισε έτσι, φίλε», έγραψε μέσω του επίσημου λογαριασμού του σε γνωστή ιστοσελίδα κοινωνικής δικτύωσης ο 37χρονος πλέον Χόλντεν.\n«Το πρόβλημα μας στο πρώτο ημίχρονο ήταν η τραγική άμυνα μας», επισήμανε ο Μπράιαντ Ντάνστον μετά την νίκη του Ολυμπιακού στην Μάλαγα.\n«Η επίθεση μας δεν ήταν το πρόβλημα στο πρώτο ημίχρονο, το πρόβλημα μας ήταν η άμυνα, που ήταν τραγική», εξήγησε ο Αμερικανός σέντερ των ερυθρόλευκων και από τους κορυφαίους στην αποψινή νίκη.\n«Απλά δεν υπήρχε άμυνα στο πρώτο ημίχρονο. Πρέπει να έχουμε συγκέντρωση από την αρχή του ματς».\n«Συγκεντρωθήκαμε στην άμυνα στο δεύτερο ημίχρονο και πήραμε την νίκη», τόνισε ο Ντάνστον, ο οποίος σχολίασε σχετικά με το αήττητο του Ολυμπιακού:\n«Δεν κοιτάμε το 6-0, αλλά κάθε αγώνα το προσεγγίζουμε διαφορετικά. Κοιτάμε παιχνίδι με παιχνίδι και μαθαίνουμε από κάθε ματς, γινόμαστε καλύτεροι μέσα από κάθε αγώνα».\nΧαρούμενος για το έξι στα έξι στην Ευρωλίγκα ήταν μετά το τέλος της αναμέτρησης με τη Μάλαγα ο προπονητής του Ολυμπιακού, Γιώργος Μπαρτζώκας.\nΟ Έλληνας τεχνικός των πρωταθλητών Ευρώπης, μίλησε για τις ανατροπές, αλλά και για την υπομονή που έχει αυτή η ομάδα.\nΑρχικά τόνισε: «Ήταν ένα σπουδαίο παιχνίδι σε μια φανταστική ατμόσφαιρα. Δύο πολύ καλές ομάδες με διαφορετικούς στόχους αυτή τη στιγμή. Προφανώς ο τρόπος που αντιμετωπίσαμε αμυντικά το παιχνίδι ήταν το “κλειδί”. Μπορεί να σκοράραμε από 41 πόντους σε κάθε ημίχρονο και στο πρώτο ημίχρονο να μην ήμασταν καλοί στην άμυνα, αλλά στο δεύτερο η άμυνα μας έδωσε τη νίκη, αλλά και το πώς γυρίσαμε τη μπάλα απέναντι σε μια ομάδα πολύ καλή στο τρανζίσιον, αλλά και στο επιθετικό ριμπάουντ. Χρειαζόμασταν την εμφάνιση του δευτέρου ημιχρόνου και είμαστε χαρούμενοι που συνεχίζουμε με έξι νίκες στην Ευρωλίγκα. Καλή τύχη στη Μάλαγα».\nΣτη συνέχεια, επισήμανε: «Το πρόβλημα για εμάς στο πρώτο ημίχρονο ήταν ότι δεν είχαμε υπομονή στην επίθεση. Στο πρώτο δεκάλεπτο είχαμε καλές επιλογές, αλλά όχι και στο δεύτερο. Κάναμε πολλά λάθη και δώσαμε εύκολους πόντους στη Μάλαγα, γι’ αυτό και η Μάλαγα σκόραρε πολύ».\nΓια το αν ο Θρύλος… αγαπάει τα come back: «Όχι, δεν αγαπάμε τα come back, αλλά έχουμε υπομονή στο παιχνίδι μας, είμαστε συγκεντρωμένοι σε αυτό που κάνουμε, κρατάμε τον ρυθμό του παιχνιδιού ψηλά και στα 40 λεπτά και ο καθένας που μπαίνει στο παρκέ από τον πάγκο είναι έτοιμος να βοηθήσει. Στο τέλος είχαμε καθαρό μυαλό και σωστές επιλογές».\nΜπλεξίματα με τη Δικαιοσύνη έχει ο Καζίμ Ρίτσαρντς, ο οποίος κατηγορείται για ομοφοβική χειρονομία στους οπαδούς της Μπράιτον.\nΣάλος στην Αγγλία και μπλεξίματα με τη Δικαιοσύνη για τον πρώην παίκτη του Ολυμπιακού.\nΟ Καζίμ Ρίτσαρντς κατηγορείται, όπως αναφέρει σε δημοσίευμά του το "gazzetta.gr", για ομοφοβική χειρονομία προς τους οπαδούς της Μπράιτον, όταν τον αποδοκίμασαν, με τον ίδιο πάντως να το αρνείται.\nΗ υπόθεσή του θα εκδικαστεί στις 14 Γενάρη στο δικαστήριο του Μπράιτον.\nΟ παίκτης της Μπλάκμπερν (δανεικός στην Μπούρσασπορ) δεν ήταν στην προδικαστική του ακρόαση, τονίζοντας πως είναι αθώος.\nΟ Ανδρέας Μολφέτας δεν βρίσκεται πλέον στη ζωή και ο ΕΣΑΚΕ αποφάσισε να τηρηθεί ενός λεπτού σιγή πριν από την έναρξη των αναμετρήσεων του Απόλλωνα Πάτρας με τον Ολυμπιακό στο ΣΕΦ και με τον Πανελευσινιακό στην Περιβόλα για την 7η και την 8η αγωνιστική της Α1 αντίστοιχα.\nTο ψήφισμα του ΕΣΑΚΕ αναφέρει:\nΟ Πρόεδρος Γιώργος Χαλβατζάκης και το Διοικητικό Συμβούλιο του ΕΣΑΚΕ με την αναγγελία του θανάτου του Προέδρου της ΑΠΟΛΛΩΝ ΠΑΤΡΑΣ ΚΑΕ και Ταμία του Διοικητικού Συμβουλίου του ΕΣΑΚΕ, Ανδρέα Μολφέτα, εκφράζει τη βαθιά λύπη του και στην οικογένειά του θερμά και ειλικρινή συλλυπητήρια.\nΤο κενό που αφήνει πίσω του ο εκλιπών είναι δυσαναπλήρωτο και η προσφορά του στα δρώμενα του ελληνικού μπάσκετ ανεκτίμητη. Χάθηκε ένας πρωτοπόρος παράγοντας που κατά τη διάρκεια της μακράς του θητείας κατέβαλε κάθε προσπάθεια προκειμένου να επιλυθούν σημαντικά προβλήματα στο χώρο της Καλαθοσφαίρισης και προσέφερε τα μέγιστα στο Αχαϊκό Μπάσκετ.\nΤο Διοικητικό Συμβούλιο του ΕΣΑΚΕ ομόφωνα αποφασίζει:\nΝα παραστεί ο Πρόεδρος του ΕΣΑΚΕ και αντιπροσωπεία του Διοικητικού Συμβουλίου στη νεκρώσιμη ακολουθία.\nΝα κατατεθεί. μετά από επιθυμία της οικογένειας, χρηματικό ποσό στη μνήμη του εκλιπόντος αντί στεφάνου για την στήριξη του Ιδρύματος «Κιβωτός της Αγάπης» και του Ογκολογικού Ξενώνα «Ελπίδα».\nΝα τηρηθεί ενός λεπτού σιγή στους αγώνες ΟΛΥΜΠΙΑΚΟΣ - ΑΠΟΛΛΩΝ ΠΑΤΡΑΣ και ΑΠΟΛΛΩΝ ΠΑΤΡΑΣ – ΠΑΝΕΛΕΥΣΙΝΙΑΚΟΣ του Πρωταθλήματος Basket League ΟΠΑΠ.\nΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΣΑΚΕ.\nΟ Ολυμπιακός αρνείται να χάσει! Με τον Βασίλη Σπανούλη να... οργιάζει στην τέταρτη περίοδο με 12 από τους 21 πόντους του, πέρασε με 74-82 από τη Μάλαγα και παραμένει αήττητος σε όλες τις διοργανώσεις!\nΜπορεί να βρέθηκε (και) πάλι να χάνει με διψήφια διαφορά, αλλά ο πρωταθλητής Ευρώπης φαίνεται πως αρνείται να χάσει! Οι ερυθρόλευκοι πέρασαν ΚΑΙ από τη Μάλαγα απέναντι στην Ουνικάχα κι έκαναν το 6/6 στον τρίτο όμιλο της Ευρωλίγκας και το 15/15 φέτος σε όλα τα επίσημα παιχνίδια τους.\nΟ Βασίλης Σπανούλης με 21 πόντους, 12 εκ των οποίων στην τέταρτη περίοδο, ήταν ο κορυφαίος, ενώ σε απόδοση τον ακολούθησαν ο Λοτζέσκι με 22 και ο Ντάνστον, που μαζί με τον Πέτγουεϊ θωράκισαν την ερυθρόλευκη ρακέτα στο δεύτερο μέρος.\nΜάντζαρης, Σπανούλης, Περπέρογλου, Πρίντεζης και Ντάνστον ήταν η πρώτη πεντάδα του Ολυμπιακού. Οι Ανδαλουσιανοί άρχισαν καλύτερα το ματς και με οδηγό τον δραστήριο Γκρέιντζερ προηγήθηκαν με +4 εκμεταλλευόμενοι και κάποια λάθη των ερυθρόλευκων. Ο Σπανούλης, ωστόσο, ανέλαβε δράση και οδήγησε την ομάδα του σε ένα σερί 9-0 με ένα καλάθι και τρεις ασίστ. Οι πρωταθλητές Ευρώπης έβρισκαν λύσεις στην επίθεση και είχαν τον έλεγχο, ωστόσο ήταν ευάλωτοι στην άμυνα και το ...πλήρωσαν με τη Μάλαγα που είχε πρωταγωνιστή τον Κάλογουεϊ να κλείνει το δεκάλεπτο με έξι αναπάντητους πόντους και 23-20.\nΟ Λοτζέσκι πήρε... μπρος στη δεύτερη περίοδο και πετυχαίνοντας δέκα διαδοχικούς πόντους για το Θρύλο, έδωσε προβάδισμα με +1. Όταν, όμως ο Ολυμπιακός, που συνέχιζε να έχει πρόβλημα στα μετόπισθεν, άρχισε να αντιμετωπίζει δυσκολίες στην επίθεση, η γηπεδούχος ξέφυγε με πέντε και ο εκνευρισμένος Γιώργος Μπαρτζώκας κάλεσε τάιμ άουτ, που όμως δεν άλλαξε τίποτα, αφού ο μεν Λοτζέσκι συνέχιζε να σκοράρει σχεδόν κατ’ αποκλειστικότητα, η δε επιπολαιότητα... συνεχίστηκε. Οι πρωταθλητές Ευρώπης έκαναν παιδικά λάθη φτάνοντας τα δώδεκα μετά από 18 λεπτά παιχνιδιού, ο Μπαρτζώκας δέχτηκε τεχνική ποινή και οι γηπεδούχοι ξέφυγαν με διαδοχικές βολές του Σουάρεθ με 10 πόντους. Το δεύτερο τάιμ άουτ του Μπαρτζώκα συνέφερε την ομάδα του που περιόρισε τη ζημιά ψαλιδίζοντας κατά το ήμισυ τη διαφορά μέχρι το ημίχρονο (46-41).\nΟ Ολυμπιακός επέστρεψε νωθρά από τα αποδυτήρια και η Μάλαγα με τα πρώτα τρίποντά της στο ματς ξέφυγε για πρώτη φορά με έντεκα πόντους. Τέσσερις προσωπικοί πόντοι του Πρίντεζη, πέντε του Λοτζέσκι και ένα γκολ-φάουλ του Σπανούλη, αλλά κυρίωςς η βελτίωση στην άμυνα, μάζεψαν εν ριπή οφθαλμού τη διαφορά στους τέσσερις. Λίγο αργότερα, δε, το τρίποντο του Πέτγουεϊ, που δοκιμάστηκε και σαν... σέντερ σε σχήμα με τον Πρίντεζη στο «4», έφερε τον Ολυμπιακό στο -1. Το δεκάλεπτο ολοκληρώθηκε με τους πρωταθλητές Ευρώπης στο -3 (65-62), αφού ο Κουζμίνσκας πέταξε στα σκουπίδια-1/3 βολές-το φάουλ-δώρο του Περπέρογλου σε τρίποντο στο φινάλε.\nΟ Θρύλος είχε φέρει πλέον το παιχνίδι εκεί που ήθελε και ήταν αποφασισμένος να μη χάσει! Οι ερυθρόλευκοι με τους Πέτγουεϊ και Ντάνστον να κάνουν εξαιρετική δουλειά στην άμυνα και τον Σπανούλη να... πυροβολεί τρεις διαδοχικές φορές από τα 6,75μ., οι πρωταθλητές Ευρώπης πέρασαν μπροστά με τέσσερις στα μέσα της τελευταίας περιόδου. Ο Ντάνστον διεύρυνε το σερί του Ολυμπιακού σε 13-0 και την έφερε στο +8 τριάμισι λεπτά πριν το τέλος. Το καλάθι του Γκρέιντζερ έβαλε τέλος στην πεντάλεπτη αφλογιστία της Μάλαγα, αλλά το τέταρτο τρίποντο του Σπανούλη στο δεκάλεπτο... έκοψε τα πόδια των γηπεδούχων. Ο Χετσχάιμερ αναπτέρωσε τις ελπίδες της ομάδας του (72-78), ωστόσο Ντάνστον και Μάντζαρης έγραψαν τον επίλογο στο ματς και το τελικό 74-82.\nΟ Πάμπλο Λάσο θα παραμείνει στον πάγκο της Ρεάλ Μαδρίτης μέχρι το 2016, αφού η "βασίλισσα" ανακοίνωσε την επέκταση της συνεργασίας της με τον Ισπανό τεχνικό για δύο ακόμα χρόνιας.\nΟ Λάσο ανέλαβε τα ηνία της ομάδας το 2011 και την έχει οδηγήσει στην κατάκτηση ενός πρωταθλήματος, ενός Κυπέλλου και δύο Σούπερ Καπ, ενώ πέρσι έφτασε μέχρι τον τελικό της Ευρωλίγκας, όπου έχασε από τον Ολυμπιακό.\nΦέτος υπό την καθοδήγηση του 46χρονου προπονητή η «βασίλισσα» είναι αήττητη σε όλες τις διοργανώσεις.\nΟύτε ένας, ούτε δύο, αλλά επτά ποδοσφαιριστές του Πανθρακικού δεν θα δώσουν το «παρών» στον αγώνα του Σαββάτου (23/11) με τον Ολυμπιακό.\nΟ λόγος γίνεται για τους Ρομέου, Μερίνο, Μαξίμ και Μακρυδημήτρη, που αντιμετωπίζουν προβλήματα τραυματισμών, αλλά και τους τιμωρημένους Σέρεμετ, Εμπόου και Λαδάκη.\nΟι «πράσινοι» της Κομοτηνής ολοκλήρωσαν την προετοιμασία τους για την αναμέτρηση της 12ης αγωνιστικής της Super League σήμερα με μία προπόνηση, μετά το τέλος της οποίας ο Άκης Μάντζιος ανακοίνωσε την 19μελή αποστολή.\nΣε αυτή μετέχουν οι: Κουτσόπουλος, Αθανασιάδης, Χασομέρης, Παπαγεωργίου, Μπαϊκαρά, Σκλιοπίδης, Ντιόγκο, Τζάνης, Τριανταφύλλου, Πόποβιτς, Χρήστου, Σαρακατσάνος, Μίκουλιτς, Ζοσέ, Ζδράβος, Καθάριος, Ζεκίνια, Κάσες και Ιγκόρ.\nΜπορεί το παιχνίδι με τον Πανθρακικό να προηγείται μίας ακόμη ευρωπαϊκής αναμέτρησης του Ολυμπιακού στο Champions League, όμως ο Ρομπέρτο θεωρεί πως η ομάδα του έχει τον τρόπο να διαχειριστεί ξανά με επιτυχία τον δύσκολο αγώνα της σε Ελλάδα και Ευρώπη, όπως είπε ο τερματοφύλακας των ερυθρόλευκων στο συνδρομητικό κανάλι, τονίζοντας μάλιστα πως αυτός και οι συμπαίκτες του πρέπει να δείξουν πως είναι οι αρχηγοί έως το τέλος της περιόδου.\nΑναλυτικά όσα δήλωσε ο θηριώδης γκολκίπερ του Θρύλου:\n«Είναι πάρα πολύ σημαντικό για εμάς τους παίκτες, να ξέρουμε πως έχουμε πάντα την υποστήριξη των φιλάθλων μας. Θυμάμαι στα δύο εκτός έδρας ευρωπαϊκά ματς και ιδιαίτερα στο παιχνίδι με τη Άντερλεχτ, ακουγόντουσαν περισσότερο οι δικοί μας φίλαθλοι, παρά οι Βέλγοι. Μας δίνουν ώθηση με την υποστήριξή τους Και πιστεύω ότι αυτό θα επαναληφθεί στο Παρίσι. Αν γίνει κάτι τέτοιο, θα είναι για εμάς ένα ακόμη κίνητρο, για να προσπαθήσουμε να δείξουμε τον καλύτερό μας εαυτό σε αυτό το παιχνίδι».\nΤις ημερομηνίες και τις ώρες διεξαγωγής όλων των αγώνων για την φάση των 16 του Κυπέλλου Ελλάδος ανακοίνωσε η Ελληνική Ποδοσφαιρική Ομοσπονδία!\nΒάση των όσων αναρτήθηκαν στην επίσημη ιστοσελίδα της ΕΠΟ οι αγώνες έχουν ορισθεί ως εξής:\nΑπόλλων Σμ.-Νίκη Βόλου (18.00)\nΠαναθηναϊκός-Ηρακλής Ψαχνών (20.00)\nΟλυμπιακός-Αστέρας Τρίπολης (20.00)\nΟλυμπιακός Βόλου-Αστέρας Μαγούλας (18.00)\nΗρακλής Ψαχνών-Παναθηναϊκός (17.00)\nΑτρόμητος Αθ.-Παναιτωλικός (20.00)\nΝίκη Βόλου-Απόλλων Σμύρνης (20.00)\nΑστέρας Τρ.-Ολυμπιακός (20.00)\nΑστέρας Μαγούλας-Ολυμπιακός Βόλου (17.00)\nΜια ημέρα πριν από την έναρξη των επίσημων αγωνιστικών υποχρεώσεων τους για τη σεζόν 2013-14 τα κορίτσια της ομάδας πόλο του Ολυμπιακού επισκέφτηκαν τα γραφεία του Ερασιτέχνη για να κάνουν το... χρέος τους. Τα πολιστριές μας και ο προπονητής κ. Παυλίδης συμπλήρωσαν τις αιτήσεις και απέκτησαν την κάρτα "Φίλαθλος του Ολυμπιακού"! Τα κορίτσια μας έδωσαν το καλό παράδειγμα και ελπίζουν ο κόσμος του Ολυμπιακού να συνεχίσει να ενισχύει τον σύλλογο προκειμένου να φέρουν νέα τρόπαια στο λιμάνι.\nΟ τεχνικός της ομάδας Χάρης Παυλίδης μιλώντας για αυτή την κίνηση αλλά και για την σημασία της κάρτας "Φίλαθλος του Ολυμπιακού" τόνισε: "Ήταν κάτι που θέλαμε να κάνουμε καιρό και επιτέλους έγινε. Όλα τα κορίτσια απέκτησαν την κάρτα η οποία έχει τεράστια σημασία για τον σύλλογο και για εμάς. Καλούμε τον κόσμο να συνεχίσει να μας βοηθάει όπως κάνει τόσα χρόνια προκειμένου να μπορούμε και εμείς κάθε χρόνο να τον κάνουμε υπερήφανο".\nΗ αρχηγός της ομάδας Φιλλιώ Μανωλιουδάκη από την πλευρά της είπε: "Είναι πάρα πολύ σημαντικό όλοι οι φίλοι του Ολυμπιακού ν' αποκτήσουν την κάρτα. Θα πρέπει να ξέρουν πως τα χρήματα έρχονται απευθείας στις ομάδες δηλαδή σ' εμάς και μας βοηθούν πάρα πολύ. Διανύουμε μια εποχή πολύ δύσκολη από οικονομικής πλευράς αλλά χάρις στον κόσμο του ο Ολυμπιακός συνεχίζει να κατακτά τρόπαια και να είναι πρωταγωνιστής σε Ελλάδα και Ευρώπη σε όλα τα αθλήματα".\nΗ διεθνής αθλήτρια μας Ελευθερία Πλευρίτου τόνισε από την μεριά της: "Είναι μια πολύ ωραία κίνηση. Ο Ολυμπιακός είναι ο κόσμος του και εμείς που αγωνιζόμαστε με το σκουφάκι του στην Ελλάδα και στην Ευρώπη τον θέλουμε "δίπλα" μας. Είναι μια πολύ καλή ιδέα και με τα χρήματα που συγκεντρώνονται οι ομάδες μας συνεχίζουν να είναι ανταγωνιστικές".\nΠληροφορίες για τα σημεία διάθεσης της κάρτας\nΟ Ολυμπιακός Σ.Φ.Π. υπενθυμίζει στους φιλάθλους, ότι εισιτήριο για τους εντός έδρας αγώνες του Ολυμπιακού στο Στάδιο «Γ. Καραϊσκάκης» θα μπορούν να προμηθευτούν ΜΟΝΟ οι φίλαθλοι που θα έχουν την «Κάρτα Φιλάθλου Ολυμπιακού».\nΗ «Κάρτα Φιλάθλου Ολυμπιακού» κοστίζει 10€ ετησίως και αφορά αποκλειστικά και μόνο, οικονομική ενίσχυση του Ερασιτέχνη\nΟλυμπιακού, στο πλαίσιο της αγωνιστικής μας κυριαρχίας σε όλα τα αθλήματα.\nA. Στο Μουσείο του Ολυμπιακού στο Στάδιο «Γεώργιος Καραϊσκάκης» ως εξής, Τρίτη, Τετάρτη και Πέμπτη από τις 11:00 έως τις 17:00,\nΠαρασκευή από τις 13:00 έως τις 21:00, Σάββατο και Κυριακή από τις 11:00 έως τις 15:00\nΓια πληροφορίες μπορείτε ν' απευθυνθείτε στην γραμματεία του ΟΣΦΠ και στο τηλέφωνο: 210-4190902-3.\nΟι Βετεράνοι του Ολυμπιακού θα αντιμετωπίσουν τη Δευτέρα την ομάδα Βετεράνων των νήσων Καρπάθου και Κάσου.\nΈνα ακόμη σημαντικό φιλικό αγώνα θα δώσουν οι βετεράνοι του Ολυμπιακού, οι οποίοι θ’αγωνισθούν με τα μεγαλύτερα ονόματα της ιστορίας του, με την ομάδα βετεράνων των νήσων Καρπάθου και Κάσου που έρχονται για τον αγώνα αυτό με πολυμελή αποστολή παρά το γεγονός οτι η συγκοινωνία μεταξύ των νησιών αυτών με τον Πειραιά είναι μια φορά την εβδομάδα, αλλά η αγάπη τους για τον Ολυμπιακό και το πάθος τους να αγωνισθούν με την ομάδα του Θρύλου του ελληνικού ποδοσφαίρου δεν μπόρεσε να τους σταθεί εμπόδιο.\nΟ αγώνας θα γίνει με κάθε επισημότητα στις εγκαταστάσεις του Star football club στη Βούλα τη Δευτέρα 25/11/2013 στις 15:30. Οι βετεράνοι της Καρπάθου και της Κάσου που έρχονται με αρχηγό της αποστολής το Δήμαρχο Καρπάθου κ. Μιχάλη Χανιώτη και τον Πρόεδρο των Βετεράνων κ. Βαγγέλη Ζερβουδάκη θα τιμήσουν τον Πρόερδο της ΠΑΕ Ολυμπιακός κ. Βαγγέλη Μαρινάκη για την καταάκτηση των 3 συνεχόμενων πρωταθλημάτων και του 40ού πρωταθλήματος στην ιστορία του Ολυμπιακού ενω θα τιμήσουν το Σύνδεσμο βετεράνων ποδοσφαιριστών Ολυμπιακού και τον Πρόεδρο κ. Γιώργο Δαρίβα.\nΜετά τον αγώνα θα δοθεί απο την ΠΑΕ Ολυμπιακός και τους βετεράνους δεξίωση προς τους βετεράνους των νήσων Καρπάθου και Κάσου.\nΣτο πλαίσιο της 7ης αγωνιστικής ο Ολυμπιακός υποδέχεται το Σάββατο (18:00) στο Ρέντη τον Ηρακλή Κηφισιάς\nΤην έβδομη νίκη σε ισάριθμα παιχνίδια του στο πρωτάθλημα βόλεϊ της Α1 Γυναικών θα επιδιώξει να ...αποσπάσει από τον Ηρακλή Κηφισιάς, ο Ολυμπιακός, το απόγευμα (18:00) του Σαββάτου στο Κλειστό Γυμναστήριο "Μελίνα Μερκούρη" στο Ρέντη. Η ομάδα του Πειραιά είναι στην κορυφή της βαθμολογίας και χωρίς προβλήματα θα παίξει κόντρα στον Ηρακλή για να παραμείνει πρώτη.\nΟ τεχνικός μας Γιάννης Νικολάκης μιλώντας για το παιχνίδι σημείωσε: «Κάθε ομάδα που έχει διαφορετικό στόχο από εμάς θέλει μεγάλη προσοχή αφού δεν έχει να χάσει τίποτε και θα ρισκάρει. Ο Ηρακλής Κηφισιάς είδαμε πως έπαιξε με την ΑΕΚ και το Ρέθυμνο. Ο Ολυμπιακός έχω πει από την αρχή του πρωταθλήματος πως σέβεται κάθε ομάδα που αντιμετωπίζει. Το παιχνίδι με τον Ηρακλή θέλει αυτοσυγκέντρωση και δεν θα έχουμε κανένα πρόβλημα για να πάρουμε τους τρεις βαθμούς που είναι και το ζητούμενο από κάθε αγώνα»\nΟ αγώνας της 4ης ημέρας της Α1 Ανδρών θα διεξαχθεί το Σάββατο (19:00) στον Πειραιά\nΣτο πρωτάθλημα της Α1 επιστρέφει η ομάδα πόλο Ανδρών του Ολυμπιακού και στο πλαίσιο της 4ης ημέρας υποδέχεται τη Γλυφάδα στο Εθνικό Κολυμβητήριο του Πειραιά. Οι "ερυθρόλευκοι" έχουν πετύχει τρεις νίκες σε ισάριθμες αγωνιστικές και στόχος είναι να φτάσουν στην τέταρτη απένατι στον ΑΝΟΓ ο οποίος επέστρεψε μετά από χρόνια στην Α1. Ο Θόδωρος Βλάχος έχει όλους τους παίκτες στη διάθεση του και έχει ζητήσει από τους παίκτες του σοβαρότητα από το πρώτο έως το τελευταίο λεπτό.\n"Η ομάδα προέρχεται από ένα δύσκολο και επίπονο παιχνίδι στην Κροατία. Δεν καταφέραμε να κερδίσουμε αλλά θα βελτιωθούμε εν όψει συνέχειας. Τώρα έχουμε μπροστά μας τον αγώνα με τη Γλυφάδα. Χρειάζεται προσοχή και σοβαρότητα για να πάρουμε άλλη μια νίκη", σημείωσε ο Θόδωρος Βλάχος.\nΘερμή υποδοχή στην αποστολή του Ολυμπιακού επεφύλασσαν οι οπαδοί του Θρύλου στην Αλεξανδρούπολη.\nΟι ερυθρόλευκοι έφτασαν λίγο μετά τις 19:00 στο αεροδρόμιο της Αλεξανδρούπολης, ενόψει της αναμέτρησης του Σαββάτου (23/11) με τον Πανθρακικό, όπου τους… περίμεναν περισσότεροι από 100 οπαδοί τους και τους αποθέωσαν.\nΠαράλληλα, το «παρών» στο αεροδρόμιο έδωσαν και ποδοσφαιριστές από τις Σχολές του Ολυμπιακού στην περιοχή, όπου έβγαλαν φωτογραφίες με τους παίκτες της πρώτης ομάδας, ενώ μαζί με την αποστολή «πέταξε» και η ομάδα Νέων του συλλόγου, όπου το μεσημέρι του Σαββάτου (23/11) αντιμετωπίζει την αντίστοιχη των «πράσινων» στις 15:00.\nΌπως αναφέρουν οι κάτωθι ιστοσελίδες, για τη σημερινή αναμέτρηση της Euroleague Μάλαγα - Ολυμπιακός (20:00, NS 2), θα υπάρχει live streaming, από τα παρακάτω links, που κυκλοφορούν ελεύθερα στο διαδίκτυο, για όλους τους χρήστες, εσωτερικού και εξωτερικού.\nΔείτε τη στατιστική σύγκριση των παικτών των Ουνικάχα Μάλαγα και Ολυμπιακού με αφορμή τη μεταξύ τους αναμέτρηση για την 6η αγωνιστική της κανονικής περιόδου της Ευρωλίγκας.\n15.8 / Κάνερ - Μέντλεϊ Πόντοι 13.6 / Σπανούλης\n5.2 / Βάσκεθ Ριμπάουντ 7.0 / Ντάνστον\n3.0 / Βάσκεθ Επιθετικά Ριμπάουντ 3.4 / Ντάνστον\n4.0 / Κάνερ - Μέντλεϊ Αμυντικά Ριμπάουντ 5.0 / Πρίντεζης\n3.6 / Κάλογουεϊ Ασίστ 5.0 / Σπανούλης\n1.6 / Κάλογουεϊ Κλεψίματα 1.2 / Λοτζέσκι\n1.2 / Βάσκεθ Μπλοκ 1.8 / Ντάνστον\n2.4 / Γκρέιντζερ Λάθη 2.6 / Σπανούλης\n75.0 % / Βιδάλ Δίποντα 100.0 % / Αγραβάνης\n55.6 % / Γκρέιντζερ Τρίποντα 55.6 % / Λοτζέσκι\n100.0 % / Κάλογουεϊ Βολές 100.0 % / Περπέρογλου\n17.5 / Κάνερ - Μέντλεϊ Σύστημα Αξιολόγησης 17.2 / Ντάνστον\nΌπως όλες οι ομάδες έτσι και η Ουνικάχα Μάλαγα θα έχει ιδιαίτερη εμφάνιση σήμερα στην αναμέτρηση με τον Ολυμπιακό στην Ανδαλουσία.\nΗμέρα αφιερωμένη σε έναν σκοπό είναι η σημερινή όπως και όλες για την 6η και την 7η αγωνιστική της Ευρωλίγκας και όπως ήδη έχουμε αναφέρει, καμία φανέλα δεν θα έχει όνομα παίκτη στους αγώνες αυτής και της επόμενης εβδομάδας, αφού τα ματς είναι αφιερωμένα στο πρόγραμμα One Team της Ευρωλίγκας και των Special Olympics.\nΈτσι οι φανέλες στη θέση των ονομάτων των παικτών θα έχουν τη λέξη «One Team», όπως είναι η εμφάνιση της Μάλαγα.\nΤην ευκαιρία να ξεπέρασει τον Τζέι Αρ Χόλντεν στην πέμπτη θέση με τους πρώτους πασέρ στην Ευρωλίγκα έχει στην αναμέτρηση του Ολυμπιακού με την Ουνικάχα στη Μάλαγα ο Βασίλης Σπανούλης.\nΟ αρχηγός των πρωταθλητών Ευρώπης χρειάζεται μία ασίστ για να ...«πιάσει» τον θρυλικό άσο της ΤΣΣΚΑ Μόσχας και της ΑΕΚ, ο οποίος έχει 608 στην καριέρα του στη διοργάνωση και έχει αποσυρθεί.\nΜάλιστα, ο Σπανούλης βάζει τουλάχιστον ένα τρίποντο σε έξι συνεχόμενες εμφανίσεις του στο θεσμό.\nΤη Μάλαγα αντιμετωπίζει σε λίγη ώρα ο Ολυμπιακός για την 6η αγωνιστική των ομίλων της Ευρωλίγκας, με στόχο να διατηρήσει το αήττητο σερί του!\nΟι πρωταθλητές Ευρώπης είναι πανέτοιμοι για το δύσκολο αυτό παιχνίδι.\nΗ ΚΑΕ Ολυμπιακός ανέβασε σχετική φωτογραφία στην επίσημη σελίδα της στο facebook, όπου διακρίνονται οι Μάντζαρης, Ντάνστον, Σλούκας, Λοτζέσκι και Σπανούλης να... καταστρώνουν τα σχέδια τους για ακόμα μία νίκη που θα τους φέρει ακόμα πιο κοντά στην κατάκτηση της πρώτης θέσης του ομίλου!\nΤην πρώην ομάδα του, Ουνικάχα στη Μάλαγα, αντιμετωπίζει ο Γιώργος Πρίντεζης με τον Ολυμπιακό για την 6η αγωνιστική της κανονικής περιόδου της Ευρωλίγκας.\nΟ Έλληνας φόργουορντ των Πρωταθλητών Ευρώπης αγωνίστηκε στους Ανδαλουσιανούς τις σεζόν 2009-2010 και 2010-11 και στα μέσα της δεύτερης επέστρεψε στο Λιμάνι.\nΦέτος, ο διεθνής άσος έχει 14.3 πόντους, 8 ριμπάουντ και 17.3 βαθμούς αξιολόγησης κατά μέσο όρο στα εντός έδρας ματς των ερυθρόλευκων. Εκτός έδρας, όμως, έχει πιο μειωμένη απόδοση, με 5.5 πόντους, 5.5 ριμπάουντ και 8 βαθμούς στο σύστημα αξιολόγησης ανά αγώνα.\nΟ Σακίλ Ο’ Νιλ γλίστρησε στο στούντιο που σχολιάζει τους αγώνες του ΝΒΑ και έγινε... ένα με το πάτωμα!\nΔεν βλέπεις κάθε μέρα έναν άνθρωπο 217 εκατοστών και 140 κιλών να σωριάζεται στο πάτωμα...\nΟ Σακίλ Ο’ Νιλ έτρεχε σαν μικρό παιδί στο στούντιο της εκπομπής όπου σχολιάζει τους αγώνες του ΝΒΑ, αλλά γλίστρησε και σωριάστηκε προκαλώντας το γέλιο μέχρι δακρύων του Κρις Γουέμπερ και του Κένι Σμιθ.\nΕδώ και 50 χρόνια το ημερολόγιο της Pirelli έχει σηματοδοτήσει το πέρασμα του χρόνου με φωτογραφίες που έχουν δεχθεί τα εγκώμια όλων.\nΟι φωτογράφοι έκαναν μια καταγραφή και ερμηνεία του σύγχρονου πολιτισμού θέτοντας συχνά νέες τάσεις.\nΗ ιστορία του ημερολογίου της Pirelli μπορεί να χωριστεί σε τρεις διαφορετικές εποχές: την πρώτη δεκαετία, από το 1964 μέχρι το 1974 την οποία ακολούθησε ένα διάλειμμα δημοσίευσης για εννέα χρόνια, λόγω της παγκόσμιας ύφεσης που προκλήθηκε από τον πόλεμο Γιομ Κιπούρ.\nΗ δεύτερη δεκαετία από το 1984 έως το 1994 η οποία έκανε σταδιακά επιτυχημένο το ημερολόγιο.\nΚαι η τρίτη εποχή από το 1994 μέχρι σήμερα, που καλύπτει την αλλαγή της χιλιετίας, διάστημα που απέκτησε τη φήμη του πρωτοπόρου.\nΔείτε το βίντεο που παρουσιάζει σε δημοσίευμά του το "pamesports.gr", ΕΔΩ\nΟ Βασίλης Σπανούλης είναι ο μοναδικός παίκτης του Ολυμπιακού που έχει ξεκινήσει βασικός σε όλα τα παιχνίδια των ερυθρόλευκων στην Ευρωλίγκα, κάτι που αναμένεται να γίνει και στην αναμέτρηση των Πρωταθλητών Ευρώπης με την Ουνικάχα στη Μάλαγα.\nΟ Γιώργος Μπαρτζώκας, έχει χρησιμοποιήσει 11 διαφορετικούς παίκτες στην αρχική του πεντάδα φέτος στα πέντε πρώτα παιχνίδια στη διοργάνωση.\nΜόνο ο αρχηγός των πρωταθλητών Ευρώπης είναι σταθερός στις πρώτες επιλογές του Έλληνα τεχνικού.\nΔακρυσμένος εμφανίζεται μπροστά στην κάμερα ο Λιονέλ Μέσι και αιτία είναι οι εικόνες που αντικρίζει στο γήπεδο και όχι μόνο...\nΈνα δάκρυ κυλάει από το μάτι του σούπερ σταρ της Μπαρτσελόνα, ο οποίος δεν μπορεί να μην εκφράσει τη λύπη του μπροστά στη θέα των γεγονότων που εξελίσσονται.\nΜέσω του επίσημου καναλιού, που διαθέτει ο Αργεντινός στο youtube στέλνει το δικό του μήνυμα για την καταπολέμηση της βιαιότητας εντός και εκτός γηπέδων με εικόνα και λέξεις… όπως: «Κανείς δεν μπορεί να κερδίσει» και...\n«Ας φτιάξουμε μαζί έναν κόσμο δίχως βία».\nΝέα στοιχεία για το ενδιαφέρον της Λίβερπουλ για τον Κώστα Μήτρογλου αποκαλύπτουν σήμερα οι Άγγλοι.\nΗ ιστοσελίδα "liverpoolecho.co.uk" αναφέρει σε δημοσίευμά της ότι τα κορυφαία στελέχη του τμήματος μεταγραφών της Λίβερπουλ, ο Ντέιβ Φάλοους και ο Μπάρι Χάντερ, είδαν και τους δύο αγώνες μπαράζ της εθνικής Ελλάδας με την Ρουμανία, σε Λαραϊσκάκη και Βουκουρέστι, ενώ scouters του αγγλικού συλλόγου έχουν παρακολουθήσει τα τελευταία έξι ματς του "πιστολέρο" του Ολυμπιακού, ανάμεσά τους και το «εκρηκτικό» παιχνίδι με τον Παναθηναίκό, όπως το χαρακτηρίζουν, με τον φορ των ερυθρόλευκων να σκοράρει το νικητήριο γκολ στο 90.\nΟι Άγγλοι αναφέρουν ότι τη μεταγραφική υπόθεση Μήτρογλου χειρίζεται ο επικεφαλής του τμήματος ανάλυσης παικτών για τη Λίβερπουλ, Μάικλ Έντουαρντς, αλλά και επαναλαμβάνουν ότι ο μάνατζερ της ομάδας Μπρένταν Ρότζερς έχει αποφασίσει να κάνει προσπάθεια για την απόκτηση του διεθνή επιθετικού.\nΔύο παίκτες της Ουνικάχα Μάλαγα είναι δεινοί σουτέρ και αποτελούν... «κίνδυνο» από την περιφέρεια για τον Ολυμπιακό στη μεταξύ τους αναμέτρηση στην Ανδαλουσία για την 6η αγωνιστική της κανονικής περιόδου της Ευρωλίγκας.\nΠρόκειται για τον Ερλ Κάλογουεϊ και τον Νικ Κάνερ Μέντλεϊ.\nΟ πρώτος βάζει τουλάχιστον ένα τρίποντο σε κάθε ένα από τα τελευταία του εννιά παιχνίδια στην Ευρωλίγκα, ενώ ο δεύτερος ευστοχεί σε τουλάχιστον ένα τρίποντο σε τέσσερις σερί και οκτώ από τους τελευταίους του εννιά αγώνες στη διοργάνωση. Έχει 14/25 τρίποντα (56%) σε αυτό το διάστημα.\nΗ ομοσπονδία καλαθοσφαίρισης συνεχάρη την αντίστοιχη του ποδοσφαίρου για την πρόκριση της Εθνικής στο Παγκόσμιο Κύπελλο.\nΔεν υπάρχουν διαχωρισμοί μεταξύ ποδοσφαίρου και μπάσκετ όταν υπάρχουν εθνικές επιτυχίες. Έτσι η Ελληνική Ομοσπονδία Καλαθοσφαίρισης συνεχάρη την αντίστοιχη του ποδοσφαίρου (ΕΠΟ) για την πρόκριση της Εθνικής στο Παγκόσμιο Κύπελλο της Βραζιλίας εκφράζοντας τη βεβαιότητα πως θα εκπροσωπήσει επάξια τη χώρα και στην τελική φάση.\n«Το Δ.Σ. της Ελληνικής Ομοσπονδίας Καλαθοσφαίρισης εκφράζει τα θερμά του συγχαρητήρια στην Ομοσπονδία, στους αθλητές, στην τεχνική ηγεσία και σε όσους συνέβαλαν στην επίτευξη της σημαντικής διεθνούς διάκρισης της πρόκρισης στους τελικούς του Παγκοσμίου Κυπέλλου στη Βραζιλία.\nΕίμαστε βέβαιοι ότι και στους αγώνες της τελικής φάσης η Εθνική Ομάδα θα δικαιώσει τις προσδοκίες όλων μας για μια νέα αγωνιστική διάκριση, όχι μόνο του Ελληνικού Ποδοσφαίρου, αλλά και του Ελληνικού Αθλητισμού γενικότερα», αναφέρει η επιστολή.\nΟ Νίκο Ρόσμπεργκ κυριάρχησε στον τελευταίο πρώτο γύρο ελεύθερων δοκιμών της σεζόν στη Formula 1 στην πίστα του Ιντερλάγκος στη Βραζιλία, όπως αναφέρει σε δημοσίευμά του το "sport-fm.gr".\nΚάτω από βροχή, ο Νίκο Ρόσμπεργκ ήταν ο ταχύτερος πιλότος στον πρώτο γύρο των ελεύθερων δοκιμών πριν από το τελευταίο Grand Prix της σεζόν στη Formula 1, στην πίστα του Ιντερλάγκος στη Βραζιλία.\nΟ Γερμανός πιλότος της Mercedes είχε χρόνο 1:24.781, αφήνοντας πίσω τον ομόσταυλό του, Λιούις Χάμιλτον, σε απόσταση 0.449, ενώ τρίτος ήταν στο +0.606 ο παγκόσμιος πρωταθλητής Σεμπάστιαν Φέτελ, που διεκδικεί την ένατη σερί νίκη του στο πρωτάθλημα με τη Red Bull. Ο Τζένσον Μπάτον (+0.610) και ο Φερνάντο Αλόνσο (+0.812) συμπλήρωσαν την πεντάδα.\nΣτις 18:00 (ώρα Ελλάδος) θα πραγματοποιηθεί ο δεύτερος γύρος των ελεύθερων δοκιμών, ενώ το Σάββατο στις 15:00 θα ακολουθήσει ο τρίτος πριν τις κατατακτήριες των 18:00. Την ίδια ώρα την Κυριακή θα διεξαχθεί το Grand Prix.\n1. Νίκο Ρόσμπεργκ Mercedes 1:24.781\n2. Λιούις Χάμιλτον Mercedes +0.449\n3. Σεμπάστιαν Φέτελ Red Bull-Renault +0.606\n4. Τζένσον Μπάτον McLaren-Mercedes +0.610\n5. Φερνάντο Αλόνσο Ferrari +0.812\n6. Μαρκ Γουέμπερ Red Bull-Renault +1.016\n7. Σέρχιο Πέρες McLaren-Mercedes +1.165\n8. Ντάνιελ Κβίατ Toro Rosso-Ferrari +1.283\n9. Χέικι Κοβαλάινεν Lotus-Renault +1.352\n10. Νίκο Χούλκενμπεργκ Sauber-Ferrari +1.451\n11. Φελίπε Μάσα Ferrari +1.467\n12. Εστέμπαν Γκουτιέρες Sauber-Ferrari +1.545\n13. Ρομάν Γκροσάν Lotus-Renault +1.789\n14. Ζαν-Ερίκ Βερνιέ Toro Rosso-Ferrari +1.812\n15. Άντριαν Σούτιλ Force India-Mercedes +2.334\n16. Βαλτέρι Μπότας Williams-Renault +2.488\n17. Παστόρ Μαλδονάδο Williams-Renault +2.577\n18. Τζέιμς Καλάδο Force India-Mercedes +2.655\n19. Γκιέντο Φαν Ντερ Γκάρντε Caterham-Renault +3.326\n20. Σαρλ Πικ Caterham-Renault +3.418\n21. Ζιλ Μπιανκί Marussia-Cosworth +5.223\n22. Ροδόλφο Γκονζάλες Marussia-Cosworth +7.865\nΚόντρα στη Ρεμς εκτός έδρας τίθεται η Παρί Σεν Ζερμέν για την 14η αγωνιστική του Championnat, τέσσερις μέρες πριν τον αγώνα με τον Ολυμπιακό για την πέμπτη αγωνιστική των ομίλων του Champions League.\nΗ πρωτοπόρος του γαλλικού πρωταθλήματος έχει... «μαξιλαράκι» ασφαλείας τεσσάρων βαθμών από τη Λιλ και πέντε από τη Μονακό, οι οποίες αμφότερες «στραβοπάτησαν» την προηγούμενη αγωνιστική, ενώ με την προσεχή της αντίπαλο τη χωρίζουν δώδεκα πόντοι.\nΟ Λοράν Μπλαν δεν θα έχει στη διάθεση του τον Βεράτι, αλλά και κατά πάσα πιθανότητα τον Καβάνι. Ο πρώτος σκόρερ του Championnat είχε ματς κόντρα στην Ιορδανία το βράδυ της Τετάρτης και αγωνίστηκε 82 λεπτά, παρόλο που η ομάδα του είχε επικρατήσει με 5-0 λίγες ημέρες πριν, όταν και είχε αγωνιστεί σε όλο το παιχνίδι.\nΟπότε λογικά θα ξεκουραστεί εν όψει και του αγώνα της Τετάρτης (27/11, 21:45) με τους ερυθρόλευκους στο Παρίσι.\nΟ Βασίλης Τοροσίδης επέστρεψε χαρούμενος για την πρόκριση της Εθνικής Ελλάδας στο Παγκόσμιο Κύπελλο, όμως, θα μείνει εκτός δράσης για 20 μέρες καθώς έχει υποστεί θλάση πρώτου βαθμού.\n«Ο Τοροσίδης έκανε κάποιες εξετάσεις που έδειξαν θλάση πρώτου βαθμού στον δεξιό του προσαγωγό. Η διάγνωση είναι 15 με 20 μέρες. Ο παίκτης έχει αρχίσει ήδη την θεραπεία με μια συνεδρία φυσιοθεραπείας», αναφέρει χαρακτηριστικά η ανακοίνωση της Ρόμα για τον τραυματισμό του διεθνούς μπακ.\nΕκτός από τον πρώην αμυντικό του Ολυμπιακού τραυματίες παραμένουν οι Μπαλτζαρέτι, Μαϊκόν και Τότι. Ο διεθνής αμυντικός θα χάσει δεδομένα τα παιχνίδια με Κάλιαρι και Αταλάντα ενώ είναι αμφίβολος για το παιχνίδι με τη Φιορεντίνα.\nΗ ανακοίνωση έγινε από τον Thierry Weil, Διευθυντή Marketing της FIFA, και τον Herbert Hainer, Διευθύνοντα Σύμβουλο του adidas Group, κατά τη διάρκεια τελετής στη Μόσχα της Ρωσίας, της χώρας που θα φιλοξενήσει το Μουντιάλ του 2018.\nΗ adidas και η FIFA συνεργάζονται από το 1970 και μέσω αυτής της συνεργασίας η adidas είναι παρούσα στην πιο δημοφιλή αθλητική διοργάνωση του κόσμου, το Παγκόσμιο Κύπελλο ποδοσφαίρου. Η adidas θα συνεχίσει να προμηθεύει μέχρι το 2030 την Επίσημη Μπάλα του Παγκοσμίου Κυπέλλου της FIFA και να παρέχει τις στολές των χιλιάδων εθελοντών της διοργάνωσης. Για την ίδια περίοδο η adidas εξασφάλισε τα δικαιώματα και για τα υπόλοιπα τουρνουά της FIFA, συμπεριλαμβανομένων του Παγκοσμίου Κυπέλλου γυναικών και του Παγκοσμίου Κυπέλλου U-20.\nΠολύ σημαντικό μέρος της συμφωνίας μεταξύ adidas και FIFA αφορά τη στενή τους συνεργασία σε έναν ευρύ αριθμό προγραμμάτων και εκδηλώσεων ανάπτυξης ακαδημιών ανά τον κόσμο, όπως το FIFA Goal και το FIFA Football for Hope adidas Exchange Programme. Από το 2008, μέσω του προγράμματος FIFA Goal, η adidas και η FIFA έχουν διαθέσει περισσότερες από 150.000 μπάλες σε ποδοσφαιρικές ομοσπονδίες που προσπαθούν να αναπτύξουν το ποδόσφαιρο στις χώρες τους. Αντίστοιχα, η adidas υποστηρίζει τη FIFA στο Football for Hope adidas Exchange Programme, μέσω της διοργάνωσης workshops και σεμιναρίων προπονητικής.\n«Τα τελευταία 40 χρόνια, η adidas και η FIFA συνεργάζονται στενά για την ανάπτυξη του ποδοσφαίρου παγκοσμίως. Ως εκ τούτου, ήταν φυσικό για εμάς να επεκτείνουμε μια από τις πιο πετυχημένες συνεργασίες στην ιστορία του αθλητικού marketing», δήλωσε ο Herbert Hainer, Διευθύνων Σύμβουλος του adidas Group.\n«Χωρίς τη στήριξη των μακροχρόνιων συνεργατών της, σαν την η adidas, θα ήταν απλά αδύνατο για τη FIFA να διοργανώσει αθλητικά γεγονότα παγκοσμίου βεληνεκούς, όπως το Παγκόσμιο Κύπελλο ποδοσφαίρου», δήλωσε ο Thierry Weil, Διευθυντής Marketing της FIFA.\n«Η adidas αποτελεί αναπόσπαστο μέρος της ιστορίας του Παγκοσμίου Κυπέλλου, καθώς βρίσκεται στην καρδιά κάθε διοργάνωσης από το Παγκόσμιο Κύπελλο του 1970. Είμαστε πολύ ευχαριστημένοι που αυτή η μακροχρόνια στρατηγική συνεργασία θα συνεχιστεί τουλάχιστον ως το 2030 και ανυπομονούμε να γράψουμε μαζί νέα κεφάλαια στην ποδοσφαιρική ιστορία».\nΟ προπονητής του Κώστα Μήτρογλου στην Γκλάντμπαχ, Ούλι Ζούντε, μιλάει στο "onsports.gr" για τον Έλληνα επιθετικό που έχει… τρελάνει όλη την Ευρώπη με τα γκολ του και θυμάται ιστορίες που έζησε μαζί του.\nΟ 25χρονος φορ του Ολυμπιακού ήταν στους Νέους της Γκλάντμπαχ τη σεζόν 2005-2006 και την επόμενη μεταπήδησε στη δεύτερη ομάδα, με τους ερυθρόλευκους να τον αποκτούν το 2007. Ο Ζούντε ήταν προπονητής στη Νέων της Γκλάντμπαχ από το 2001 μέχρι το 2008, γνωρίζει πολύ καλά τον διεθνή άσο και μοιράζεται τις αναμνήσεις του από αυτόν.\nΑπό το 2008 μέχρι σήμερα, ο 57χρονος κόουτς, ο οποίος ήταν παίκτης της Γκλάντμπαχ από το 1976 μέχρι το 1987, είναι σκάουτερ στη γερμανική ομάδα και δεν κρύβει ότι παρακολουθεί τον Μήτρογλου και του έχει κάνει μεγάλη εντύπωση η εξέλιξή του αν και, όπως λέει, πάντα τον πίστευε...\nΟύλι Ζούντε, όταν ακούτε το όνομα Κώστας Μήτρογλου, ποια είναι η πρώτη σκέψη που σας έρχεται στο μυαλό;\n«Επιθετικός! Έχω προπονήσει πολλούς εξαιρετικούς παίκτες, αλλά δεν έχω δει ποτέ κανέναν που να είναι τόσο... cool στο γκολ όσο αυτός. Ήταν τόσο ήρεμος και επιβλητικός. Θυμάμαι όταν ήρθε στη δοκιμαστική προπόνηση: Είχε ήδη κάνει τεστ σε κάποιες άλλες ομάδες εδώ στη Γερμανία και εγώ ήμουν σκεπτικός επίσης επειδή ήταν υπέρβαρος. Αλλά μετά του έδωσα 40 σέντρες από τα αριστερά και 40 από τα δεξιά και σκόραρε 72 φορές. Μετά συνειδητοποίησα: Πρέπει να επενδύσεις σε αυτό το παιδί. Αυτός είναι ο λόγος για τον οποίο ακόμη με εντυπωσιάζει ο Κώστας».\nΤι έκανε στην Μπουντεσλίγκα Κ-19;\n«Ήταν ο πρώτος σκόρερ της ομάδας. Όταν ο Κώστας ήταν εδώ, ήξερε ότι όλα θα μπορούσαν να συμβούν. Θυμάμαι στο Κύπελλο Νέων ένα ματς εναντίον της Ντούισμπουργκ, το οποίο θα έχανε επειδή ήταν άρρωστος. Η ομάδα ήξερε ότι θα ήταν πολύ δύσκολο να κερδίσει την Ντούισμπουργκ χωρίς αυτόν. Αλλά ξαφνικά έφτασε στα αποδυτήρια και είπε: "Θα προσπαθήσω". Δεν είχα άλλη επιλογή από το να τον βάλω βασικό στο ματς. Στο 89ο λεπτό ο Κώστας σκόραρε παρά την αδιαθεσία του. Η ομάδα πάντα στεκόταν καλά όταν ήταν στο γήπεδο. Αυτό συνέβαινε στα παλιά χρόνια της Μπορούσια με τον Γιουπ Χάινκες ή τον Άλαν Σίμονσεν -τέτοιοι παίκτες κάνουν την ομάδα να έχει μεγαλύτερη αυτοπεποίθηση».\nΠεριμένατε ότι θα γίνει τόσο καλός παίκτης;\n«Ναι, πάντα πίστευα σε αυτόν. Ήμουν εναντίον του να πάει στη δεύτερη ομάδα μετά από μόλις ένα έτος στην Κ-19. Ήμουν πεπεισμένος ότι μπορεί να γίνει επαγγελματίας. Σαν ο αρχηγός της ομάδας ήθελα να τον ανεβάσω επίπεδο, έτσι ώστε να έχει μεγαλύτερες ευθύνες. Πάντα συμπεριφερόταν καλά και ζούσε για το ποδόσφαιρο. Όταν τελείωσε το σχολείο του είπα ότι θα έπρεπε να έρθει στην προπόνηση το πρωί. Μετά από αυτό με ρώτησε πώς να έρθει από το Ντούισμπουργκ στο Μένχενγκλαντμπαχ. Οπότε τον ρώτησα: "Θέλεις να γίνεις επαγγελματίας, έτσι δεν είναι;".\nΉξερα πως να τα πηγαίνω καλά μαζί του. Όταν έφυγε από την Μπορούσια μου είπε: "Κύριε Ζούντε, είστε ο μόνος που εμπιστεύομαι, αλλά δεν με επαινέσατε ποτέ". Πάντα απαντούσα ότι θα τον επαινέσω όταν κάνει 100 συμμετοχές στην Μπουντεσλίγκα. Επειδή, τι είναι κάποιος που σκοράρει στα περισσότερα ματς Νέων; Τελικά, πήγε στη δεύτερη ομάδα, έγινε βασικός, αλλά μετά από κάποια παιχνίδια έγινε αναπληρωματικός. Τον πήρα πίσω στην ομάδα μου, όπου σκόραρε περίπου 15 γκολ ξανά. Ήταν πολύ ευγνώμων, αλλά άφησε την Μπορούσια και υπέγραψε συμβόλαιο στην Ελλάδα με τον Ολυμπιακό. Τον λάτρευα και μου άρεσε πάρα πολύ».\nΤι του διδάξατε;\n«Πρώτα από όλα, του ξεκαθάρισα να γίνει πιο υπεύθυνος για τον εαυτό του και την ομάδα. Αυτό είναι βασικό στο ποδόσφαιρο. Μπορούσε να βάλει γκολ από την πρώτη μέρα, δεν ήταν απαραίτητο να τον προπονήσω εκεί. Όταν τον μετέγραψα στην Μπορούσια, οι περισσότεροι άνθρωποι ήταν πολύ σκεπτικοί. Μετά από λίγο καιρό, τον αγάπησαν όλοι».\nΓιατί δεν τον κρατήσατε στην ομάδα σας και πήγε στον Ολυμπιακό το 2007;\n«Αυτή ήταν μια πραγματικά δύσκολη ιστορία. Ο πατέρας του ήταν πολύ δύσκολος, οπότε έφτασα στα όριά μου. Του μίλησα και του ζήτησα να αφήσει χώρο να ακούσει επειδή ήταν ο μόνος που μιλούσε. Ποτέ δεν του μίλησα ξανά και θεωρώ ότι ήταν αυτός που αποφάσισε ο Κώστας να πωληθεί στον Ολυμπιακό».\nΚαλή κεφαλιά, ντρίμπλες, σουτ με τα δύο πόδια... Είχε και τότε αυτά τα χαρακτηριστικά στο παιχνίδι του;\n«Μπορούσε να προστατεύσει την μπάλα, να φέρνει το σώμα του ανάμεσα στην μπάλα και τον αμυντικό. Ήταν πάντα ικανός να παίξει και να κρατήσει την μπάλα. Οι κεφαλιές του ήταν εξαιρετικές, σκόραρε γκολ με βολέ με το αριστερό και το δεξί πόδι. Μέσα και έξω από τη μεγάλη περιοχή - αυτό ήταν το σπίτι του. Έβαζε τέρματα με τόσο αυτονόητο τρόπο όπως οι άλλοι εκτελούν ένα στημένο».\nΤι έχετε να πείτε για τον χαρακτήρα του Μήτρογλου εκτός αγωνιστικού χώρου;\n«Ήταν ένα πολύ καλό παιδί. Μου αρέσει όταν οι παίκτες μεταφέρουν τη χαρά της ζωής. Αλλά αυτό είναι μια λεπτή γραμμή. Τα πάρτι και το ποδόσφαιρο πρέπει πάντα να είναι διαφορετικά πράγματα. Ελπίζω ότι δεν θα το ξεχάσει αυτό».\nΜετά τις εξαιρετικές εμφανίσεις του Μήτρογλου με τον Ολυμπιακό στην Ελλάδα, το Τσάμπιονς Λιγκ και την Εθνική ομάδα, ακούγεται ότι πολλές μεγάλες ομάδες τον θέλουν, όπως η Άρσεναλ, η Λίβερπουλ και η Ίντερ. Θεωρείτε ότι μπορεί να πετύχει στο υψηλότερο επίπεδο;\n«Γνωρίζω ότι έχει την ποιότητα να γίνει ένας απόλυτα εξαιρετικός επιθετικός. Αλλά είναι σημαντικό να κρατήσει στο κεφάλι του να είναι υπεύθυνος. Η ποιότητά του είναι αδιαμφισβήτητη, χρειάζεται μόνο να παραμείνει καθαρός στο κεφάλι του».\nΠοια είναι η άποψή σας για τις φετινές εμφανίσεις του;\n«Έχω μελετήσει την εξέλιξή του όλα τα χρόνια. Όταν αλλάζει σύλλογο πάντα κοιτάω το ποσοστό επιτυχίας του στο σκοράρισμα και συνειδητοποιώ: Σκόραρε πολλά γκολ σε όλους τους συλλόγους του».\nO προπονητής της Μάλαγα μίλησε στο "gazzetta.gr", τονίζοντας ότι ποντάρει στην... χαλάρωση του Ολυμπιακού.\nΑγχωμένος για την πρόκριση στο ΤΟP 16 και πλήρως συνειδητοποιημένος για την δυσκολία του αποψινού αγώνα κόντρα στον Ολυμπιακό εμφανίστηκε ο προπονητής της Μάλαγα Χουάν Πλάθα.\nΟ Καταλανός τεχνικός θεωρεί μεγάλης σημασίας από βαθμολογικής πλευράς το αποψινό παιχνίδι. Γνωρίζοντας, πάντως, τη διαφορά δυναμικότητας που υπάρχει μεταξύ των δύο ομάδων, ποντάρει ουσιαστικά στην άνεση που προσφέρει στους ερυθρόλευκους το 5-0 στη διοργάνωση.\n"Ο Ολυμπιακός έχει τεράστια ποιότητα, αλλά οι συνεχείς νίκες ίσως να του έχουν μειώσει την "πείνα" και τον ενθουσιασμό", είπε αρχικά ο Πλάθα και συνέχισε:\n"Εμείς ποντάρουμε στο γεγονός ότι τη δεδομένη στιγμή έχουμε μεγαλύτερο κίνητρο από τους πρωταθλητές Ευρώπης και θα θα κάνουμε τα πάντα για να τους κερδίσουμε. Ξέρετε, όταν μια ομάδα κερδίζει συνέχεια, πιστεύει ότι θα συνεχίσει να το κάνει ακόμη και αν δεν παίξει πολύ καλά. Ακριβώς αυτό πρέπει να εκμεταλλευτούμε κόντρα στον Ολυμπιακό, που είναι μια ομάδα με γεμάτο ρόστερ και πολλές φιλοδοξίες, ίσως όμως το 5-0 να τον έχει εφησυχάσει. Η νίκη θα κριθεί στο ρυθμό και στη διάρκεια συγκέντρωσης που θα δείξει η κάθε ομάδα. Χρειάζεται μεγάλη προσοχή και υπομονή".\nΣχετικά με την πορεία της Μάλαγα στην διοργάνωση ο Πλάθα ήταν ξεκάθαρος. "Πρέπει πάση θυσία να προκριθούμε στο ΤΟΡ 16. Δεν υπάρχει άλλος δρόμος για εμάς. Έχουμε καλή ομάδα, το δικαιούμαστε και πιστεύω ότι θα το καταφέρουμε. Η νίκη της Ζιελόνα στην έδρα της Μπάγερν περιπλέκει την κατάσταση καθώς μας δίνει τη δυνατότητα να πιάσουμε τη γερμανική ομάδα, αλλά ταυτόχρονα βάζει για τα καλά τους Πολωνούς στο παιχνίδι της πρόκρισης. Από εδώ και πέρα όλα τα παιχνίδια θα είναι πολύ σημαντικά".\nΌσον αφορά τις εκτιμήσεις του για το πού μπορεί να φτάσει ο Ολυμπιακός ο τεχνικός της ισπανικής ομάδας τόνισε ότι τίποτα δεν αποκλείεται. "Αν μου πεις ότι ο Ολυμπιακός θα κάνει το three-peat δεν θα εκπλαγώ. Ίσως να ακούγεται τρελό αλλά η συγκεκριμένη ομάδα έχει φτιάξει μια εκπληκτική ψυχολογία, ειδικά για τα μεγάλα ματς, που την κάνει να μοιάζει ανίκητη. Πολλές ομάδες έχουν ταλέντο και ποιότητα, όμως ο Ολυμπιακός ξεχωρίζει για τον χαρακτήρα και την αυτοπεποίθηση που δείχνει όταν κρίνονται όλα".


Μπάγερν – Αγιαξ, ραντεβού υπ’ αριθμόν 5! Το χατ-τρικ του Μακάι και τα γκολ του Λίτμανεν Bet-hoven.net\nBet-hoven.net | Προγνωστικά Στοιχήματος > Μπάγερν – Αγιαξ, ραντεβού υπ’ αριθμόν 5! Το χατ-τρικ του Μακάι και τα γκολ του Λίτμανεν\nΜπάγερν – Αγιαξ, ραντεβού υπ’ αριθμόν 5! Το χατ-τρικ του Μακάι και τα γκολ του Λίτμανεν\nΗμερομηνία άρθρου: 02/10/18 - 12:15\nΡαντεβού… υπ’ αριθμόν πέντε απόψε για Μπάγερν και Αγιαξ, στο πλαίσιο της 2ης αγωνιστικής των ομίλων του Champions League.\nΟι δύο… γίγαντες του ευρωπαϊκού ποδοσφαίρου έχουν δώσει άλλα οκτώ ματς αλλά ουδέποτε συναντήθηκαν σε τελικό. Κάτι αν μη τι άλλο παράδοξο μιας και οι δύο σύλλογοι είναι από τους πλέον επιτυχημένους στην ιστορία των Κυπέλλων Ευρώπης.\nΗ πρώτη τους φορά ήταν το 1972-73 στα προημιτελικά του Κυπέλλου Πρωταθλητριών, προκρίθηκε ο τότε πανίσχυρος «Αίαντας» ,ε ήττα 2-1 στο Μόναχο και… θρίαμβο 4-0 στο Αμστερνταμ με δύο γκολ του (μετέπειτα προπονητή του ΠΑΟΚ) Αρι Χάαν και από ένα των Μιούρεν και Γιόχαν Κρόιφ.\nΑκολούθησε τη σεζόν 1980-81 στον 2ο γύρο του Κυπέλλου Πρωταθλητριών η πρόκριση της Μπάγερν με 5-1 στο Μόναχο (από δύο γκολ οι Χένες και Ρουμενίγκε) και ανώδυνη ήττα 2-1 στη ρεβάνς.\nΤο 1994-95 συναντήθηκαν στα ημιτελικά, ο Αγιαξ… πήρε το αίμα του πίσω με 5-2 στο Αμστερνταμ (δύο γκολ ο Γιάρι Λίτμανεν, φωτό) και 0-0 στο Μόναχο. Εκείνος ο Αγιαξ πραγματικά δεν παιζόταν…\nΤέλος, τη σεζόν 2004-05, Αγιαξ και Μπάγερν βρέθηκαν σε όμιλο του Champions League. Σκορ; 2-2 στην Ολλανδία, 4-0 οι Βαυαροί στη Γερμανία με χατ-τρικ του… Ολλανδού Ρόι Μακάι που έκανε… παπάδες στο γήπεδο.


Nokia 2: Ένα νέο smartphone των €99 με 4100mAh μπαταρία - XBLOG.GR\nNokia 2: Ένα νέο smartphone των €99 με 4100mAh μπαταρία\nΗ HMD Global, το σπίτι των Nokia κινητών, ανακοίνωσε σήμερα, Τρίτη 31 Οκτωβρίου, το πιο προσιτό smartphone της: το Nokia 2. Το “2” είναι ένα υπερ-προσιτό κινητό των €100 με βασικό σημείο πώλησης τη γιγαντιαία μπαταρία του.\nΣυγκεκριμένα, το Nokia 2 έρχεται με 5-ιντσών HD (720×1280) οθόνη με Corning Gorilla Glass, Snapdragon 212 chipset με τετραπύρηνο Cortex A7 επεξεργαστή και μπαταρία χωρητικότητας 4,100 mAh που σύμφωνα με την κατασκευάστρια προσφέρει αυτονομία δύο ημερών.\nΒασιζόμενο στο Android Nougat, το Nokia 2 ενσωματώνει επίσης 1 GB μνήμη RAM, 8 GB επεκτάσιμο* αποθηκευτικό χώρο, 8 MP κάμερα και 5 MP εμπρόσθια κάμερα.\nΣε ότι αφορά το λογισμικό, η HMD υπόσχεται μελλοντική αναβάθμιση στο Oreo. Είναι το πρώτο οικονομικό smartphone που υποστηρίζει τη ψηφιακή βοηθό Google Assistant και θα προσφέρεται δωρεάν απεριόριστος αποθηκευτικός χώρος στο Google Photos για το ανέβασμα των φωτογραφιών και βίντεο.\nΤο Nokia 2 θα κυκλοφορήσει στα μέσα Νοεμβρίου, σε Copper Black (χάλκινο-μαύρο), Pewter Black (μαύρο) και Pewter White (λευκό) χρώμα, με κόστος €99.\n*Διαθέτει υποδοχή καρτών microSD έως 128 GB.\nPrevΠροηγουμενοΤο πρώτο live demo δικτύου 5G στην Ελλάδα από την COSMOTE\nΝεοτεροΤο Razer Phone, το απόλυτο κινητό ψυχαγωγίας, ανακοινώθηκε με κορυφαία χαρακτηριστικάNext\nAndroid, HMD, Nokia, Nokia 2


Προειδοποίηση για λουκέτο σε 34 θέατρα της Αθήνας που δεν διαθέτουν άδεια\nΒρίσκεστε εδώ:Αρχική>>Πολιτισμός>>Προειδοποίηση για λουκέτο σε 34 θέατρα της Αθήνας που δεν διαθέτουν άδεια\n22.03.2013 | 21:27\nΟρισμένοι μάλιστα δηλώνουν ότι προσανατολίζονται στο να κλείσουν οι ίδιοι τις αίθουσές τους προκειμένου να αποφύγουν το λουκέτο.\nΟ Δήμος πραγματοποίησε ελέγχους σε τουλάχιστον 83 θεατρικές αίθουσες, προκειμένου να διαπιστωθεί αν πληρούνται οι προϋποθέσεις που προβλέπει ο νόμος. Το κλιμάκιο ελεγκτών διαπίστωσε προβλήματα σε αρκετά θέατρα δρομολόγησε την προβλεπόμενη διαδικασία.\nΤέσσερα θέατρα που βρέθηκαν να μην διαθέτουν άδεια έχουν ήδη λάβει ειδοποίηση για τη σφράγιση των χώρων τους από τη Διεύθυνση Εμπορίου και Ανάπτυξης του δήμου Αθηναίων Μεταξύ αυτών, είναι το θέατρο Θεμέλιο, ο χώρος Τέχνης Vault και η Knot Gallery. Οι υπόλοιπες 30 σκηνές αναμένεται να λάβουν αντίστοιχες επιστολές τις επόμενες μέρες.\nΓια λουκέτο στα θέατρα που δεν πληρούν τις προϋποθέσεις λειτουργίας είχε μιλήσει παλαιότερα σε δημοτικό συμβούλιο ο Γιώργος Αναγνωστόπουλος, αντιδήμαρχος Αθηναίων και επικεφαλής της Διεύθυνσης Εμπορίου και Ανάπτυξης. Σημείωνε τότε ότι 34 τους 83 θεατρικούς χώρους που λειτουργούν στα όρια του δήμου Αθηναίων λειτουργούν χωρίς άδεια.


Angiox (bivalirudin) - B01AE06 – RXed.eu | EL\nΑρχική / A / Angiox\nAngiox: περιληψη των χαρακτηριστικων του προϊοντοσ\nAngiox: οροι ή περιορισμοι σχετικα με τη διαθεση και τη χρηση\nAngiox: φυλλο οδηγιων χρησησ\nΌνομα φαρμάκου Angiox\nΚωδικός ATC B01AE06\nΚατασκευαστής The Medicines Company UK Ltd\nΤι είναι το Angiox;\nΣε ποιες περιπτώσεις χρησιμοποιείται το Angiox;\nΠώς χρησιμοποιείται το Angiox;\nΠώς δρα το Angiox;\nΠοιες μελέτες εκπονήθηκαν για το Angiox;\nΠοιο είναι το όφελος του Angiox σύμφωνα με τις μελέτες;\nΠοιοι κίνδυνοι συνδέονται με το Angiox;\nΓια ποιους λόγους εγκρίθηκε το Angiox;\nΠοια μέτρα λαμβάνονται για την ασφαλή χρήση του Angiox;\nΤο παρόν έγγραφο αποτελεί σύνοψη της Ευρωπαϊκής Δημόσιας Έκθεσης Αξιολόγησης (EPAR) του Angiox. Επεξηγεί τον τρόπο με τον οποίο η Επιτροπή Φαρμάκων για Ανθρώπινη Χρήση (CHMP) αξιολόγησε το φάρμακο προτού διατυπώσει τη θετική της γνώμη για τη χορήγηση άδειας κυκλοφορίας, καθώς και τις συστάσεις της σχετικά με τους όρους χρήσης του Angiox.\nΤο Angiox είναι φάρμακο που περιέχει τη δραστική ουσία μπιβαλιρουδίνη. Διατίθεται σε μορφή σκόνης για την παρασκευή ενέσιμου διαλύματος ή διαλύματος προς έγχυση (ενστάλαξη σε φλέβα).\nΤο Angiox χρησιμοποιείται για την πρόληψη του σχηματισμού θρόμβων στο αίμα σε ασθενείς που πρόκειται να υποβληθούν σε διαδερμική παρέμβαση στεφανιαίων (PCI), μια μη χειρουργική επέμβαση που πραγματοποιείται για την απόφραξη των αιμοφόρων αγγείων της καρδιάς. Αυτό αφορά και ασθενείς που έχουν υποστεί έμφραγμα του μυοκαρδίου (καρδιακή προσβολή) με «ανάσπαση του διαστήματος ST» (ένα μη φυσιολογικό εύρημα στο ηλεκτροκαρδιογράφημα ή ΗΚΓ).\nΤο Angiox χορηγείται επίσης για τη θεραπεία ενηλίκων με ασταθή στηθάγχη (είδος πόνου στο στήθος που ποικίλλει σε οξύτητα) ή έμφραγμα του μυοκαρδίου χωρίς «ανάσπαση του διαστήματος ST» που αναμένουν να υποβληθούν σε περαιτέρω θεραπεία όπως PCI, χειρουργική επέμβαση παράκαμψης (bypass) ή σε άλλη φαρμακευτική αγωγή.\nΤο Angiox χρησιμοποιείται παράλληλα με ασπιρίνη και κλοπιδογρέλη (άλλα φάρμακα που συμβάλλουν στην πρόληψη του σχηματισμού θρόμβων στο αίμα).\nΤο Angiox πρέπει να χορηγείται από γιατρό με εμπειρία στην επείγουσα περίθαλψη ασθενών που αντιμετωπίζουν καρδιακά προβλήματα ή στις επεμβάσεις καρδιάς.\nΗ δόση του Angiox και η διάρκεια της θεραπείας εξαρτώνται από τον λόγο χορήγησής του. Η πρώτη δόση χορηγείται με ενδοφλέβια ένεση, η οποία πρέπει να ακολουθείται αμέσως από έγχυση για διάστημα τουλάχιστον ίσο με τη διάρκεια της επέμβασης. Σε ασθενείς που υποβάλλονται σε θεραπεία για την αντιμετώπιση της στηθάγχης ή του εμφράγματος του μυοκαρδίου χωρίς ανάσπαση του διαστήματος ST, η διάρκεια της έγχυσης εξαρτάται από τη θεραπεία στην οποία πρόκειται να υποβληθεί ο ασθενής. Ο ρυθμός της έγχυσης πρέπει να μειώνεται σε ασθενείς που αντιμετωπίζουν μέτρια νεφρικά προβλήματα και υποβάλλονται σε PCI.\nΗ αιμοπηκτική δράση μπορεί να αποτελέσει πρόβλημα όταν σχηματίζονται θρόμβοι μέσα στα αιμοφόρα αγγεία οι οποίοι περιορίζουν τη ροή του αίματος προς τα σημαντικά όργανα όπως η καρδιά και ο εγκέφαλος. Το Angiox είναι αντιπηκτικό, το οποίο σημαίνει ότι προλαμβάνει τον σχηματισμό θρόμβων στο αίμα. Η δραστική ουσία του Angiox, η μπιβαλιρουδίνη, είναι μια συνθετική ουσία που προέρχεται από την ιρουδίνη, την αντιπηκτική ουσία που παράγεται από τις βδέλλες. Συγκεκριμένα, δεσμεύει μία από τις ουσίες που συμμετέχουν στη διαδικασία της θρόμβωσης, τη θρομβίνη. Η θρομβίνη διαδραματίζει καίριο ρόλο στη διαδικασία της πήξης του αίματος. Η χρήση του Angiox μειώνει σημαντικά τον κίνδυνο σχηματισμού θρόμβων στο αίμα. Το γεγονός αυτό μπορεί να βελτιώσει την αποτελεσματικότητα της PCI και να συμβάλλει στη διατήρηση της ροής του αίματος στην καρδιά σε ασθενείς που πάσχουν από στηθάγχη ή έμφραγμα του μυοκαρδίου.\nφάρμακα με συνταγογράφηση που απαριθμούνται. Κατασκευαστής: "The Medicines Company UK Ltd"\nΣτην PCI, το Angiox συγκρίθηκε με έναν άλλο τύπο αντιπηκτικού, την ηπαρίνη, σε δύο μελέτες στις οποίες μετείχαν συνολικά σχεδόν 10.000 ενήλικες. Χορηγήθηκε ηπαρίνη σε συνδυασμό με αναστολέα των υποδοχέων της γλυκοπρωτεΐνης ΙΙb/IIIa (GPI, άλλος τύπος φαρμάκου που συντελεί στην αποτροπή σχηματισμού θρόμβων) και όπου κρίθηκε σκόπιμο, σε ορισμένους ασθενείς που λάμβαναν Angiox χορηγήθηκε επίσης GPI. Περίπου 4.000 από τους ασθενείς υποβλήθηκαν σε PCI για τη θεραπεία του εμφράγματος του μυοκαρδίου με ανάσπαση του διαστήματος ST.\nΌσον αφορά ασθενείς με ασταθή στηθάγχη ή έμφραγμα του μυοκαρδίου χωρίς ανάσπαση του διαστήματος ST εν αναμονή περαιτέρω θεραπείας, στην κύρια μελέτη συμμετείχαν περίπου 14.000 ενήλικες και συγκρίθηκε το Angiox ως μονοθεραπεία ή συγχορηγούμενο με GPI με τον συνδυασμό ηπαρίνης και GPI.\nΚαι στις τρεις μελέτες, οι ασθενείς λάμβαναν επίσης και άλλα φάρμακα για την πρόληψη του σχηματισμού θρόμβων, όπως ασπιρίνη και κλοπιδογρέλη. Οι βασικοί δείκτες μέτρησης της αποτελεσματικότητας ήταν η μείωση του αριθμού των ασθενών που υπέστησαν «ισχαιμικό επεισόδιο» (πρόβλημα το οποίο προκαλείται από τη μειωμένη ροή αίματος) συμπεριλαμβανομένου του θανάτου, καρδιακής προσβολής, επείγουσας επαναγγείωσης (επαναφορά της ροής του αίματος στην καρδία) και εγκεφαλικού επεισοδίου μετά από 30 ημέρες. Οι μελέτες εξέτασαν επίσης τον αριθμό ασθενών με μείζονα αιμορραγία.\nΣε αμφότερες τις μελέτες ασθενών που υπεβλήθησαν σε PCI, το Angiox (μονοθεραπεία ή σε συνδυασμό με GPI εφόσον κρίθηκε σκόπιμο) απεδείχθη εξίσου αποτελεσματικό με την ηπαρίνη σε συνδυασμό με GPI στην πρόληψη νέων ισχαιμικών επεισοδίων. Χορηγούμενο για τη θεραπεία της ασταθούς στηθάγχης ή του εμφράγματος του μυοκαρδίου χωρίς ανάσπαση του διαστήματος ST, το Angiox, με ή χωρίς συγχορήγηση GPI, ήταν εξίσου αποτελεσματικό με τον συνδυασμό ηπαρίνης και GPI στην πρόληψη του θανάτου, των καρδιακών προσβολών και των επαγγειώσεων. Το Angiox καταδείχτηκε πλέον αποτελεσματικό σε ασθενείς που λάμβαναν παράλληλα ασπιρίνη και κλοπιδογρέλη. Η μείζων αιμορραγία ήταν λιγότερο συχνή στη μονοθεραπεία Angiox από ό,τι στον συνδυασμό του φαρμάκου με ηπαρίνη και\nΗ συχνότερη ανεπιθύμητη ενέργεια του Angiox (εμφανίζεται σε περισσότερους από 1 στους 10 ασθενείς) είναι η ελάσσων αιμορραγία. Ο πλήρης κατάλογος των ανεπιθύμητων ενεργειών που αναφέρθηκαν με το Angiox περιλαμβάνεται στο φύλλο οδηγιών χρήσης.\nΤο Angiox δεν πρέπει να χορηγείται σε άτομα που παρουσιάζουν υπερευαισθησία (αλλεργία) στη μπιβαλιρουδίνη, στις ιρουδίνες ή σε οποιοδήποτε άλλο από τα συστατικά του φαρμάκου. Επίσης, δεν πρέπει να χορηγείται σε ασθενείς στους οποίους παρατηρήθηκε πρόσφατα αιμορραγία ή που έχουν υπερβολικά υψηλή αρτηριακή πίεση, σοβαρά νεφρικά προβλήματα ή καρδιακή λοίμωξη. Ο πλήρης κατάλογος των περιορισμών περιλαμβάνεται στο φύλλο οδηγιών χρήσης.\nΗ CHMP κατέληξε στο συμπέρασμα ότι το Angiox αποτελεί αποδεκτό υποκατάστατο της ηπαρίνης κατά τη διάρκεια PCI καθώς και για τη θεραπεία της ασταθούς στηθάγχης και του εμφράγματος του μυοκαρδίου και αποφάσισε ότι τα οφέλη του Angiox υπερτερούν των κινδύνων που συνδέονται με αυτό. Ως εκ τούτου, εισηγήθηκε τη χορήγηση άδειας κυκλοφορίας για το εν λόγω φάρμακο.\nΗ παρασκευάστρια εταιρεία του Angiox θα παρέχει σε όλους τους γιατρούς που αναμένεται να συνταγογραφήσουν το φάρμακο κατάρτιση και εκπαιδευτικό υλικό σχετικά με τη σωστή χρήση του και τις οδηγίες δοσολογίας.\nΛοιπές πληροφορίες για το Angiox\nΣτις 20 Σεπτεμβρίου 2004, η Ευρωπαϊκή Επιτροπή χορήγησε άδεια κυκλοφορίας, η οποία ισχύει σε ολόκληρη την Ευρωπαϊκή Ένωση, για το Angiox.\nΗ πλήρης EPAR του Angiox διατίθεται στον δικτυακό τόπο του Οργανισμού, στη διεύθυνση: ema.europa.eu/Find medicine/Human medicines/European public assessment reports. Για περισσότερες πληροφορίες σχετικά με τη θεραπεία με το Angiox διαβάστε το φύλλο οδηγιών χρήσης (συμπεριλαμβάνεται επίσης στην EPAR) ή επικοινωνήστε με τον γιατρό ή τον φαρμακοποιό σας.